
讟拽住讟 讛讚祝



 讗诪专 专讘 注诪专诐 诇驻讬 砖讗讬谉 诇诪讚讬谉 诪砖讬讟讛 讗讞专讜谞讛 讗诪专 诇讬讛 专讘 谞讞诪谉 诇专讘 注诪专诐 诪谞讗 诇讱 讛讗 讗诪专 诇讬讛 讚转谞讬讗 讛专讞讬拽 讗转 讛注讚讬诐 砖谞讬 砖讬讟讬谉 诪谉 讛讻转讘 驻住讜诇 砖讬讟讛 讗讞转 讻砖专 诪讗讬 砖谞讗 砖谞讬 砖讬讟讬谉 讚诇诪讗 诪讝讬讬祝 讜讻转讘 砖讬讟讛 讗讞转 谞诪讬 诪讝讬讬祝 讜讻转讘 讗诇讗 诇讗讜 砖诪注 诪讬谞讛 讗讬谉 诇诪讚讬谉 诪砖讬讟讛 讗讞专讜谞讛 砖诪注 诪讬谞讛 

专砖讘"诐



 讗诪专 专讘 注诪专诐 诇驻讬 砖讗讬谉 诇诪讚讬谉 诪砖讬讟讛 讗讞专讜谞讛. 诪驻谞讬 砖讗讬谉 讛注讚讬诐 讬讻讜诇讬谉 诇拽专讘 讞转讬诪转谉 讻''讻 讘住诪讜讱 讘住讜祝 讛砖讟专 讜诪谞讬讞讬谉 专讬讜讞 讘讬谉 讛砖讟专 诇讞转讬诪转谉 讜讬讻讜诇 讗讚诐 诇讝讬讬祝 讜诇讛讜住讬祝 讘讬谞转讬诐 砖讬讟讛 讗讞转 讜讛诇讻讱 转拽讜谉 专讘谞谉 诇讞讝讜专 诪注谞讬谞讜 砖诇 砖讟专 讘砖讬讟讛 讗讞专讜谞讛 诇讘诇转讬 砖讬讻转讘 讘讛 讚讘专 讛爪专讬讱 砖讛专讬 讗诐 讝讬讬驻讜 讜讛讜住讬驻讜 诇讗讞专 讝诪谉 讗讬谉 讗谞讜 诪驻住讬讚讬谉 讻诇讜诐 讗诐 诇讗 谞诇诪讚 讛讬诪谞讛 砖讛专讬 讻讘专 讻转讜讘 讻诇 讝讛 诇诪注诇讛 讜讙诐 讗诐 讝讬讬驻讜 讜讬讜住讬驻讜 讘砖讬讟转 讛讞诇拽 砖讗讞专 注谞讬谞讜 砖诇 砖讟专 砖讘砖讬讟讛 讗讞专讜谞讛 讘讬谉 讛砖讟专 诇注讚讬诐 诇讗 诪注诇讛 讜诇讗 诪讜专讬讚 砖讛专讬 讗讬谉 诇诪讚讬谉 诪砖讬讟讛 讗讞专讜谞讛 讜讘砖讗讬谉 讻转讜讘 讘砖讟专 砖专讬专 讜拽讬讬诐 诪讬讬专讬 讻谉 谞专讗讛 讘注讬谞讬 讟注诐 讛讚讘专 讜驻讬专讜砖讜 讜注讬拽专: 讛专讞讬拽 讗转 讛注讚讬诐 砖谞讬 砖讬讟讬谉 诪谉 讛讻转讘 驻住讜诇. 讗诐 讗讬谉 讻转讜讘 讘讜 砖专讬专 讜拽讬讬诐 讗驻讬' 讬砖 注讚讬诐 砖诇讗 谞讜住祝 讘讜 讚讘专 讝讬讜祝 诪讻诇 诪拽讜诐 讛讗讬 砖讟专讗 讞住驻讗 讘注诇诪讗 讛讜讗 砖诇讗 谞注砖讛 讻转拽讜谉 讞讻诪讬诐 讜讻诪诇讜讛 注诇 驻讛 讚诪讬讗: 讗诇讗 诇讗讜 砖''诪 讗讬谉 诇诪讚讬谉 诪砖讟讛 讗讞专讜谞讛. 讛诇讻讱 讛专讞讬拽 砖谞讬 砖讬讟讬谉 驻住讜诇 砖讬讻讜诇 诇讝讬讬祝 砖谞讬 砖讟讬谉 讜谞诇诪讜讚 诪谉 讛专讗砖讜谞讛: 

转讜住驻讜转



 诇诪讬讞砖 砖讛谞讬讞讜 砖谞讬 砖讬讟讬谉 讞诇拽 讜讛讜讗 讛诪诇讜讛 讝讬讬祝 讘讜 砖讬讟讛 讗讞专讜谞讛 讜讬砖 诇讜诪专 讚讜讚讗讬 讻谉 讛讜讗 砖讛讜讗 讻砖专 讜讘讙讬讟讬谉 驻专拽 讛诪讘讬讗 转谞讬谞讗 (讚祝 讬讟:) 诪砖诪注 砖讬讛讗 驻住讜诇 讚拽转谞讬 讛转诐 讛讗讬 砖讟专讗 驻专住讗讛 讚讞转讬诪讬 注诇讬讛 住讛讚讬 讬砖专讗诇 讙讘讬 讘讬讛 诪诪砖注讘讚讬 讜驻专讬讱 讜讛讗 讘注讬谞谉 砖讬讞讝讜专 诪注谞讬谞讜 砖诇 砖讟专 讘砖讬讟讛 讗讞专讜谞讛 讜诇讬讻讗 讜诪砖谞讬 讘讚诪讛讚专 讜讛砖转讗 讗诪讗讬 诇讗 诪砖谞讬 讻砖讛注讚讬诐 专讞讜拽讬诐 砖讬讟讛 讗讞转 诪谉 讛砖讟专 讗讬 讗讬转讗 讚讛讜讛 讻砖专 讜讬砖 诇讜诪专 讚注讚讬驻讗 诪讬谞讛 诪砖谞讬 讚讗驻讬' 诇讗 讛专讞讬拽讜 讻诇讜诐 讻砖专 讘讚诪讛讚专 讗讘诇 诪爪讬谞讜 诇讛讘讬讗 专讗讬讛 讚驻住讜诇 诪讛讗讬 讚驻专拽 拽诪讗 (讚祝 讬讗.) 讛讗讬 砖讟专讗 驻专住讗讛 讚诪住专讬讛 谞讬讛诇讬讛 讘讗驻讬 住讛讚讬 讬砖专讗诇 讙讘讬 讘讬讛 诪讘谞讬 讞专讬 讜驻专讬讱 专讘讗 讜讛讗 讘注讬谞讗 讻转讘 砖讗讬谉 讬讻讜诇 诇讝讬讬祝 讜诇讬讻讗 讘讚讗驻讬爪谉 讜讛讗 讘注讬谞讗 砖讬讞讝讜专 诪注谞讬谞讜 砖诇 砖讟专 讘砖讬讟讛 讗讞专讜谞讛 讜诇讬讻讗 讘讚诪讛讚专 讜讛砖转讗 诪讗讬 驻专讬讱 讚讘注讬谞谉 讞讝专转 讛砖讟专 诇诪讛 讗讬 诪砖讜诐 讚诇讗 诇讻转讜讘 诪讗讬 讚讘注讬 讛讗 讻讬讜谉 讚讗讬讻讗 注讚讬 诪住讬专讛 诪讚讻专 讚讻讬专讬 讗讬 讛讜讛 转谞讗讛 讜讝讬讬驻讬讛 讗驻讬' 诇讗讞专 讻诪讛 讬诪讬诐 诪讚讻专 讚讻讬专讬 讻讚讗诪专 专' 讬讜讞谞谉 驻专拽 砖谞讬 (砖诐 讚祝 讻讘:) 注诇 诪讬诇转讗 讚讗讬谉 讻讜转讘讬谉 注诇 谞讬讬专 诪讞讜拽 讻讜' 讜讞讻诪讬诐 诪讻砖讬专讬谉 讜讗诪专 专讘讬 讬讜讞谞谉 讗驻讬诇讜 诪讻讗谉 注讚 注砖专讛 讬诪讬诐 诪讻砖讬专 专' 讗诇讬注讝专 讚讗讬 讛讜讛 转谞讗讛 讜讝讬讬驻讬讛 诪讚讻专 讚讻讬专 讜讗诐 讻谉 诪讗讬 拽驻专讬讱 讛讗 诇讬讻讗 讞讝专转 讛砖讟专 讗诇诪讗 讗注''驻 砖讗讬谉 讬讻讜诇 诇讝讬讬祝 驻住讜诇 讻讬 诇讬讻讗 讞讝专讛 讜讗注''讙 讚专' (. 讗诇讬注讝专) 驻诇讬讙 注诇 专' 讬讜讞谞谉 讜驻讜住诇 讘专 诪诇讗诇转专 诪''诪 讛诇讻讛 讻专' 讬讜讞谞谉 专讘讜 讜注讜讚 讘专讬砖 讞讝拽转 讛讘转讬诐 (诇注讬诇 讚祝 讻讟.) 讗诪专 讗讘讬讬 砖讚讜转 讘讻住祝 讬拽谞讜 注爪讛 讟讜讘讛 拽诪''诇 讜讝讛讜 讻住讘专转 专' 讬讜讞谞谉 讚讛转诐 讜讛讗 诇讗讜 专讗讬讛 讛讬讗 讚注''讻 诇讗 驻专讬讱 讗诇讬讘讬讛 讚专' 讬讜讞谞谉 讚讛讗 诇讬讻讗 讞讝专转 讛砖讟专 讚诇讚讬讚讬讛 讛讬讻讬 驻专讬讱 讜讛讗 讘注讬谞谉 讻转讘 砖讗讬谞讜 讬讻讜诇 诇讛讝讚讬讬祝 讜诇讬讻讗 讚讛讗 讗诪专 专' 讬讛讜讚讛 讘谉 讘转讬专讗 讗讬谉 讻讜转讘讬谉 注诇 谞讬讬专 诪讞讜拽 讜诇讗 注诇 讚讬驻转专讗 讜讞讻诪讬诐 诪讻砖讬专讬谉 讜讗诪专 专' 讬讜讞谞谉 讻砖讛讻砖讬专 专''讗 讗驻讬诇讜 诪讻讗谉 讜注讚 注砖专讛 讬诪讬诐 讚诪讚讻专 讚讻讬专讬 讗诇讗 讗诇讬讘讗 讚专' 讗诇注讝专 驻专讬讱 讚讗诪专 诇讗 讛讻砖讬专 专''讗 讗诇讗 诇讗诇转专 讗讘诇 诪讻讗谉 讜注讚 注砖专讛 讬诪讬诐 诇讗 讜讛''谞 驻专讬讱 砖驻讬专 讜讛讗 讘注讬谞谉 讞讝专转 讛砖讟专 讜诇讬讻讗 讜讬讜讻诇 诇讝讬讬祝 讜诇讗 讚讻讬专讬 诇讬诪讬诐 专讘讬诐 讗讘诇 诇专' 讬讜讞谞谉 讛''谞 讚讻砖专 讻讬讜谉 砖讗讬谉 讬讻讜诇 诇讝讬讬祝 诪讚讻专 讚讻讬专讬 [诪讬讛讜 诪爪讬谞讜 诇诪讬诪专 讚讗祝 诇专''讬 驻专讬讱] 讜诇讗 讛讻砖讬专 专' 讬讜讞谞谉 讗驻讬' 诪讻讗谉 讜注讚 讬' 讬诪讬诐 讗诇讗 讘讙讬讟讬谉 讚诇讬讻讗 专讜讘 转谞讗讬诐 讛诇讻讱 诪讚讻专 讚讻讬专讬 讗讘诇 讘砖讗专 砖讟专讜转 诪讻讗谉 讜注讚 讬' 讬诪讬诐 诇讗 讚专讜讘 注谞讬谞讬 转谞讗讬诐 讛诐 讘砖讟专 讜诇讗 讚讻讬专讬 诇讝诪谉 诪专讜讘讛 诪讬讛讜 诪住转讘专 讚驻住讜诇 讙讝讬专讛 讗讟讜 讛讬讻讗 讚诇讗 讛专讞讬拽 砖讬讟讛 讗讞转 讚诇讗 诪砖转诪讬讟 诇讗驻诇讜讙讬 讘讛谉 讗诇讗 讘讬谉 讛专讞讬拽讜 诇诇讗 讛专讞讬拽讜 讘注讬谞谉 讞讝专转 讛砖讟专: 诇驻讬 砖讗讬谉 诇诪讚讬谉 讻讜'. 讘讬诪讬讛诐 诇讗 讛讬讜 讻讜转讘讬谉 砖专讬专 讜拽讬讬诐 讘驻砖讜讟讬谉 砖诇讛诐 讻讚讗诪专 讙讘讬 诪拽讜砖专 诇注讬诇 讚讻转讘 砖专讬专 讜拽讬讬诐 诪讻诇诇 讚讘驻砖讜讟讬诐 诇讗 讛讬讜 讻讜转讘讬谉 砖专讬专 讜拽讬讬诐 讜诇讻讱 诇讗 讛讬讜 诇诪讚讬谉 诪砖讬讟讛 讗讞专讜谞讛 砖诇讗 讬讜讻诇 诇讝讬讬祝 讘砖讬讟讛 讗讞转 砖讛专讞讬拽讜 讛注讚讬诐 讜讛讬讜 讻讜转讘讬谉 讞讝专转 讛砖讟专 讘砖讬讟讛 讗讞专讜谞讛 讜诇讗 砖讜诐 讚讘专 注讬拽专 砖讗讬谉 诇诪讚讬谉 讛讬诪谞讛 讜讗诐 讗讬专注 讘讛谉 诪讞拽 讛讬讜 讻讜转讘讬谉 讗讜转讜 讜讛讬讜 诪拽讬讬诪讬诐 讗讜转讜 拽讜讚诐 砖讬讟讛 讗讞专讜谞讛 讚讗讞专讬 讻谉 诇讗 讛讬讜 诇诪讚讬谉 讻诇 注讬拽专 讛讬诪谞讛 讜讬砖 诇转诪讜讛 讗''讻 讛讬讗讱 讛讜专讙诇谞讜 诇讻转讜讘 拽讬讜诐 诪讞拽讬诐 讗讞专 讜拽谞讬谞讗 诪讬谞讬讛 讜讛讗 讗讬谉 诇诪讚讬谉 诪砖讬讟讛 讗讞专讜谞讛 讜讗讬谉 诇讱 诇诪讚讬谉 讙讚讜诇 诪讝讛 讜诇讗 讛讬讛 诇谞讜 诇诇诪讜讚 诇驻讬 砖讬讻讜诇 诇讘讗 诇讬讚讬 讝讬讜祝 讻讬讜谉 砖讛砖讟专 讻砖专 讘诇讗 砖专讬专 讜拽讬讬诐 砖驻注诪讬诐 诇讗 讬讻转讜讘 诪转讞诇讛 砖专讬专 讜拽讬讬诐 讜讬讘讗 讝讛 讜讬诪讞讜拽 诪讛 砖讬专爪讛 讜讬讙讬讛 讜讬拽讬讬诐 讛诪讞拽 讘住讜祝 讜讬讻转讜讘 砖专讬专 讜拽讬讬诐 讜讬''诇 讻讬讜谉 砖讛讜专讙诇谞讜 诇讻转讜讘 砖专讬专 讜拽讬讬诐 讬讛讗 驻住讜诇 讗诐 诇讗 谞讻转讘 讻谉 讗驻讬诇讜 讻砖讗讬谉 讘讜 诪讞拽 讜讛砖转讗 诇讗 讬讜讻诇 诇讘讗 诇讬讚讬 讝讬讜祝 诇讻讱 讗谞讜 讻讜转讘讬谉 砖驻讬专 拽讬讜诐 诪讞拽讬诐 讗讞专 讜拽谞讬谞讗 诪讬谞讬讛 讜诇诪讚讬谉 讗谞讜 讛讬讟讘 诪砖讬讟讛 讗讞专讜谞讛 讻讬讜谉 砖讗谞讜 讻讜转讘讬谉 砖专讬专 讜拽讬讬诐 讜讛讗 讚讻讜转讘讬谉 讜拽谞讬谞讗 诪讬谞讬讛 讜讻讜' 诇讗 讛讜讬讗 讞讝专转 讛砖讟专 讗诇讗 诇驻讬 砖注讚讬讬谉 注讚讜转 讛拽谞讬谉 讛讜讗 砖讘转讞诇讛 讻转讘 讜讗诪专 诇谞讜 讛讜讜 注诇讬 注讚讬诐 讜拽谞讜 诪诪谞讬. 讜讗讞专 讻谉 讜拽谞讬谞讗 诪讬谞讬讛 讜讛讜讗 讛讚讬谉 砖讬讻讜诇 诇讻转讘讜 讘讗诪爪注 讛砖讟专 讜诇驻讬 讛讗讬 驻讬专讜砖 讚诇讗 爪专讬讱 讞讝专转 讛砖讟专 讗诐 讻谉 讛讗 讚讻转讘讬谞谉 讘讙讬讟讬谉 讜讚讬谉 讚讬讛讜讬 诇讬讻讬 诪谞讗讬 住驻专 转讬专讜讻讬谉 讜讙讟 驻讟讜专讬谉 诇讗 讛讜讬讗 诪砖讜诐 讞讝专转 讛砖讟专 讚诇讗 爪专讬讱 诇诪讻转讘 讞讝专讛 讻讬讜谉 讚讻转讘讬谞谉 砖专讬专 讜拽讬讬诐 讜讘讙讬讟讬谉 讻讚转 诪砖讛 讜讬砖专讗诇 讛讜讬 讘诪拽讜诐 砖专讬专 讜拽讬讬诐 讜讘注讬讗 讛讬讗 讘讛诪讙专砖 (讙讬讟讬谉 讚祝 驻讛: 讜砖诐) 讗讬 讘注讬谞谉 讜讚讬谉 讗讜 诇讗 讜诇讗 讗讬驻砖讬讟 讜诇讻讱 谞专讗讛 砖诇注讬拽专 讙讟 讗谞讜 讻讜转讘讬谉 讜讚讬谉 讜讗讬谉 讗谞讜 爪专讬讻讬谉 讞讝专讛 诪砖讜诐 讟注诐 砖驻讬' 讜讬讻讜诇讬诐 诇讻转讜讘 讜讚讬谉 讘砖讬讟讛 讗讞专讜谞讛 讚讻讚转 诪砖讛 讜讬砖专讗诇 讛讜讬 讘诪拽讜诐 砖专讬专 讜拽讬讬诐 讜讬砖 转讬诪讛 诇诪讛 砖讬谞讜 讛拽讚诪讜谞讬诐 诇讻转讜讘 砖专讬专 讜拽讬讬诐 讜诇诇诪讜讚 诪砖讬讟讛 讗讞专讜谞讛 讜诇拽讬讬诐 诪讞拽讬诐 讗讞专 讜拽谞讬谞讗 诪讬谞讬讛 讻讬讜谉 砖讞讻诪讬 讛讙诪专讗 诇讗 讛讬讜 讻讜转讘讬谉 砖专讬专 讜拽讬讬诐 诪讚拽讗诪专 讗讬谉 诇诪讚讬谉 诪砖讬讟讛 讗讞专讜谞讛 讜诪拽讬讬诪讬诐 诪讞拽讬诐 拽讜讚诐 砖讬讟讛 讗讞专讜谞讛 讜讬''诇 砖讞砖砖讜 砖驻注诪讬诐 砖讬讟注讜 讛注讚讬诐 砖讗讬谞谉 讘拽讬讗讬谉 讜讬专讞讬拽讜 砖谞讬 砖讬讟讬谉 讜讗驻讬诇讜 诇讗 讬讛讗 讗讚诐 讞爪讜祝 诇注砖讜转 砖讟专 讞讚砖 讘砖谞讬 砖讬讟讬谉 讻讬 讬讚讗讙 砖讬讻讞讬砖讜讛讜 讛注讚讬诐 砖诇讗 讞转诪讜 注诇 砖讟专 讝讛 诪注讜诇诐 诪讻诇 诪拽讜诐 诇讗 讬讚讗讙 诪诇讛讜住讬祝 砖谞讬 砖讬讟讬谉 讜讬诇诪讚讜 诪谉 讛注诇讬讜谞讛 讻讬 讛注讚讬诐 诇讗 讬讛讬讜 讝讻讜专讬诐 砖讛专讞讬拽讜 砖谞讬 砖讬讟讬谉 讜讻讬讜谉 讚讻转讘 砖专讬专 讜拽讬讬诐 诇诪讚讬谉 讘讟讜讘 诪砖讬讟讛 讗讞专讜谞讛 讜讝讛 砖讗诇 专''讬 诇专''转 注诇 拽讬讜诐 诪讞拽讬诐 砖讗谞讜 讻讜转讘讬谉 讘砖讬讟讛 讗讞专讜谞讛 讜讛砖讬讘 讻诪讜 砖驻讬专砖转讬 砖讗谞讜 住讜诪讻讬谉 注诇 砖专讬专 讜拽讬讬诐 讜拽砖讛 注诇 讛讗讬 驻讬专讜砖 砖诪砖讜诐 砖专讬专 讜拽讬讬诐 讜讻讚转 诪砖讛 讜讬砖专讗诇 砖讛讜专讙诇谞讜 诇讻转讜讘 诇讗 讻转讘讬谞谉 讞讝专转 讛砖讟专 讜讛诇讗 讙诐 讛诐 讛讬讜 讻讜转讘讬谉 讻讚转 诪砖讛 讜讬砖专讗诇 讻讚诪讜讻讞 讘诪住' 讬讚讬诐 (驻''讚 诪砖谞讛 讞) 讗诪专讜 爪讚讜拽讬诐 拽讜讘诇讬诐 讗谞讜 注诇讬讻诐 驻专讜砖讬诐 砖讗转诐 讻讜转讘讬谉 讗转 讛诪讜砖诇 注诐 诪砖讛 讘讙讟 讛''讙 讘诪砖谞讬讜转 讜诇讗 讙专住讬谞谉 讗转 讛诪讜砖诇 注诐 讛砖诐 讻诪讜 砖讻转讜讘 讘诪拽爪转 诪砖谞讬讜转 讻讬 诪讛 注谞讬谉 讛砖诐 讘讙讟 讚讜讚讗讬 讻砖谞爪讞讜 讘讬转 讞砖诪讜谞讗讬 讛讬讜 讻讜转讘讬谉 讘砖谞转 讻讱 讜讻讱 诇讬讜讞谞谉 讻讛谉 讙讚讜诇 诇讗诇 注诇讬讜谉 诪拽诪讬 讚讗转讘讟讬诇转 讗讝讻专转 诪谉 [砖讟专讬讬讗] 讻讚讗讬转讗 讘驻''拽 讚专''讛 (讚祝 讬讞:) 讗讘诇 讛诪讜砖诇 诇讗 讛讬讜 讻讜转讘讬谉 讻砖讛讬讜 讻讜转讘讬谉 讗转 讛砖诐 讗诇讗 讜讚讗讬 注诐 诪砖讛 讙专住讬谞谉 讗诇诪讗 讻讜转讘讬谉 讻讚转 诪砖讛 讜讬砖专讗诇 讘讙讬讟讬谉 讜讬''诇 砖诪转讞诇讛 讛讬讜 讻讜转讘讬谉 讻讚转 诪砖讛 讜讬砖专讗诇 讘讗诪爪注 讛讙讟 讜讗讞专 讻谉 转拽谞讜讛讜 诇讻转讘讜 讘住讜祝 讛讙讟 讘诪拽讜诐 砖专讬专 讜拽讬讬诐 讜诇讻讱 讗讬谉 讻讜转讘讬谉 讞讝专转 讛砖讟专 讜诇讗讞专 驻讟讬专转讜 砖诇 专''转 诪爪讗 专''讬 讘讛''讙 砖讛讬讛 诇专''转 讘转讬拽讜谉 讛讙讟 砖注砖讛 讻诇 讚讘专 砖诇诪讚讬谉 讛讬诪谞讜 讗诐 诪讞拽 讗讜 转诇讛 爪专讬讱 诇讻转讜讘 讚注诇 讛诪讞拽 讗讜 讚讘讬谞讬 讞讟讬 拽讜讚诐 砖讬讟讛 讗讞专讜谞讛 诇驻谞讬 讜拽谞讬谞讗 诪讬谞讬讛 讗讱 讘讚讘专讬诐 砖砖谞讛 注诇讬讛诐 砖讻转讘 驻注诪讬诐 讜砖诇砖 讘转讜讱 讛砖讟专 讗讝 讗讬谉 注讬拽专 讛讙讟 转诇讜讬 讘讜 讘讝讛 讛讜专讙诇讜 诇拽讬讬诐 讗讞专 砖讬讟讛 讗讞专讜谞讛 讗''讻 住''诇 讚讗讬谉 诇诪讚讬谉 诪砖讬讟讛 讗讞专讜谞讛 讜拽谞讬谞讗 诪讬谞讬讛 讛讜讛 讞讝专转 讛砖讟专 讜砖专讬专 讜拽讬讬诐 讚讻转讘讬谞谉 注诇 讞谞诐 讛讜讗 讜爪专讬讱 诇讬讝讛专 讘讙讬讟讬谉 砖诇讗 诇讻转讜讘 讜讚讬谉 讚讬讛讜讬 诇讬讻讬 诪谞讗讬 住驻专 转讬专讜讻讬谉 讘砖讬讟讛 讗讞专讜谞讛 讗诇讗 诪转讬专讜讻讬谉 讜讗讬诇讱 砖讛讜讗 讻驻诇 诇砖讜谉 诪讗讞专 砖讗讬谉 诇诪讚讬谉 诪砖讬讟讛 讗讞专讜谞讛 讗注''讙 砖讗谞讜 讻讜转讘讬谉 砖专讬专 讜拽讬讬诐 讘砖讟专讜转 讜讻讚转 诪砖讛 讜讬砖专讗诇 讘讙讬讟讬谉 砖讗讬谉 诇讻转讜讘 讚讘专 砖讛讜讗 诪注讬拽专 讛讙讟 讘砖讬讟讛 讗讞专讜谞讛 讜诪讘注讬讗 诇谉 讘讛诪讙专砖 (讙讬讟讬谉 讚祝 驻讛:) 讗讬 讘注讬谞谉 讜讚讬谉 讗讜 诇讗 讜诇讗 讗讬驻砖讬讟 讜拽砖讬讗 诇专''讬 注诇 讛讗讬 驻讬专讜砖 砖驻讬专砖 专''转 砖讗讬谉 诇诪讚讬谉 诪砖讬讟讛 讗讞专讜谞讛 讜拽讬讜诐 诪讞拽讬诐 砖讛讜专讙诇讜 诇讻转讜讘 讗讞专 讜拽谞讬谞讗 讛讬讬谞讜 讘讚讘专讬诐 砖讗讬谉 注讬拽专 讛砖讟专 转诇讜讬 讘讜 讗''讻 讬讘讗 诇讬讚讬 讝讬讜祝 砖讬诪讞讜拽 讘砖讟专 讚讘专 讜讬讻转讜讘 注诇讬讛诐 讚讘专 砖砖谞讜讬 讘砖讟专 讜讬拽讬讬诪谞讜 讘住讜祝 讛砖讬讟讛 讗讞专 讜拽谞讬谞讗 诪讬谞讬讛 讜讻诪讜 砖讗讜诪专 专''转 诪转讞诇讛 讚诇诪讚讬谉 诪砖讬讟讛 讗讞专讜谞讛 讜讻谉 谞专讗讛 诇专''讬 诪讚谞讛讙讜 诇讻转讜讘 砖专讬专 讜拽讬讬诐 讘砖讟专讜转 讜讘讙讬讟讬谉 讻讚转 诪砖讛 讜讬砖专讗诇 诪''诪 谞讛讬 砖讗谞讜 诇诪讚讬谉 诪砖讬讟讛 讗讞专讜谞讛 讛专讞讬拽 砖谞讬 砖讬讟讬谉 驻住讜诇 讚诇诪讗 讙讬讬讝 诇讬讛 诇注讬诇讗讬 讜讻转讘 讛讜讗 讘砖谞讬 砖讬讟讬谉 讜注讚讬讜 讛诐 讘砖讬讟讛 砖诇讬砖讬转 讜专''讬 驻讬专砖 砖诪讗 讘注讘讜专 讛讟讜专讞 讛讜专讙诇讜 诇讻转讜讘 砖专讬专 讜拽讬讬诐 讚驻注诪讬诐 讘讞讝专讛 讙讜驻讛 讛讬讛 诪讞拽 讜讛讬讛 爪专讬讱 诇拽讬讬诪讜 讜诇讞讝讜专 驻注诐 讗讞专转 讚谞讛讬 砖讗讬谉 诇诪讚讬谉 诪砖讬讟讛 讗讞专讜谞讛 讝讻讜转 诇讘注诇 讛砖讟专 讞讜讘转讜 诪讬讛讗 诇诪讚讬谉 砖讘讞讜讘转讜 讗讬谉 诇讞讜砖 砖诪讗 讬讝讬讬祝 诇讻讱 讛讬讛 爪专讬讱 诇拽讬讬诐 讛诪讞拽 砖诇 讞讝专讛 砖诇讗 讬讗诪专 讛诇讜讛 讗讜 讛诪讜讻专 讝讻讜转 讛讬讛 诇讬 砖诐 讜诪讞拽转讜: 

专讘讬谞讜 讙专砖讜诐

砖讜诐 讞讬讚讜砖 诪诪讜谉 砖诇讗 谞讻转讘 讘注谞讬谞讜 砖诇 诪注诇讛 讗讬谉 诇诪讚讬谉 诪讗讜转讛 砖讬讟讛. 讚讗讬讻讗 诇诪讬诪专 讗讞专 砖谞讻转讘 讜谞讞转诐 讝讬讬祝 讛讜讗 讜诇讛讻讬 讻转讘讬 讘讻诇 砖讟专讬 讘砖讬讟讛 讗讞专讜谞讛 讻讻诇 诪讛 讚讻转讜讘 讜诪驻讜专砖 诇注讬诇 讚讛讬讬谞讜 诪注谞讬谞讜 砖诇 砖讟专:



诪讗讬 砖谞讗 砖谞讬 砖讬讟讬谉 讚诇诪讗 诪讝讬讬祝. 讜诪讜住讬祝 讜讻讜转讘 讬讜转专 诪诪讜谉 讜诪拽讬讬诐 诇讬讛 讘砖讬讟讛 讗讞专讜谞讛 讘砖讬讟讛 讗讞转 讬讻讜诇 诇讻转讜讘 讘讛 讝讬讜祝 讜诪拽讬讬诐 讘住讜驻讛 讗诇讗 诇讗讜 砖"诪 诪砖讜"讛 砖讬讟讛 讗讞转 讻砖专 讚讗讬 讻转讘 讜诪讝讬讬祝 讘讗讜转' [砖讬讟讛] 讗讬谉 诇诪讚讬谉 诪讻诇 讗讜转讛 砖讬讟讛 诪讛 砖讗讬谉 讻谉 讘讘' 砖讬讟讬谉 讚讬诇驻讬谞谉 诪讬谞讬讬讛讜 诪砖"讛 驻住讜诇 讚诪爪讬 诇讝讬讜驻讬 诇讬讛:





专诪讘"谉

讗诪专 专讘 注诪专诐 诇驻讬 砖讗讬谉 诇诪讚讬谉 诪砖讬讟讛 讗讞专讜谞讛. 诇驻讬 砖讗讬谉 讚专讱 讛注讚讬诐 诇住诪讜讱 讞转讬诪转谉 讻诇 讻讱 讜砖诪讗 讛专讞讬拽讜 讜讛讜讗 讝讬讬祝 讜讻转讘 砖讟讛 讝讜 讜诇驻讬讻讱 爪专讬讱 诇讛讞讝讬专 讜讗诐 诇讗 转讞讝讜专 讗讘讚 诪讛 砖讻转讘 讘讗讜转讛 砖讬讟讛 讗讞专讜谞讛 讗讘诇 诇讬驻住诇 讻诇 讛砖讟专 讗讬 讗驻砖专 砖讻讬讜谉 砖讗讬谉 诇诪讚讬谉 诪诪谞讛 讗讬谉 讻讗谉 诇讞讜砖 诇讝讬讬祝 讜讛专讬 谞注砖讛 讻转拽讜谉 讞讻诪讬诐 讜讻讚转谞讬 讘讛讚讬讗 砖讟讛 讗讞转 讻砖专 讜讻诇 砖讻谉 讘诇讗 讞诇拽 讜讛讗 讚讗拽砖讬谞谉 讘讙讟讬谉 (讬"讟 讘') 讜讛讗 讘注讬谞谉 砖讬讞讝讬'诪注谞讬谞讜 砖诇 砖讟专 讘砖讬讟讛 讗讞专讜谞讛, 诇诪驻住诇 砖讬讟讛 讗讞专讜谞讛 拽讗诪专讬谞谉. 
讗讘诇 砖转讬 砖讟讬谉 驻住讜诇 讻诇 讛砖讟专 讜讗驻讬诇讜 讘讗讜 注讚讬诐 砖诇讗 讛讜住讬驻讜 砖诐 讻诇讜' 砖讛专讬 诇讗 谞注砖讛 讻转拽讜谉 讞讻诪讬诐 讜讬砖 诇讞讜砖 砖诪讗 讬讻转讜讘 砖诐 诪讛 砖讬专爪讛 讜谞诇诪讜讚 诪砖讬讟讛 讗讞转 砖讻转讘 讜诇讗 注讜讚 讗诇讗 砖诪讗 讛谞讬讞讜 砖诇砖讛 讗讜 讞诪砖讛 讜讬讜转专 讜讗注"驻 砖讘讗讜 注讚讬诐 讜讗诪专讜 砖谞讬诐 讛谞讬讞讜 讜诇讗 讝讬讬祝 讘讛谉 讻诇讜诐 驻住讜诇 砖讗讬谉 讝讛 砖讟专 讗诇讗 诪驻讬讛诐 砖诇 注讚讬诐 讗转讛 讚谉 讜诇讗 诪谉 讛砖讟专.
讜讻转讘 讛"专 砖诪讜讗诇 讝"诇 讗讬谉 诇诪讚讬谉 诪砖讬讟讛 讗讞专讜谞讛 讘砖讗讬谉 讘砖讟专 砖专讬专 讜拽讬讬诐, 讜讗诐 讬讗诪专 讛专讘 讝"诇 讚转专讬 砖专讬专 讜拽讬讬诐 诇讗 讻转讘讬谞谉 讗驻讬诇讜 讘讙讟 驻砖讜讟 讬讻讜诇 讛讜讗 诇讜诪专 砖讗诐 讻转讜讘 砖专讬专 讜拽讬讬诐 讬讻讜诇讬谉 诇讛谞讬讞 讞诇拽 砖转讬 砖讟讬谉 砖讗讬谉 诇讞讜砖 诇砖诪讗 讬讝讬讬祝 讜讬讜住讬祝 砖讗讬谉 诇诪讚讬谉 诪讻诇 诪讛 砖诇诪讟讛 诪砖专讬专 讜拽讬讬诐 讛专讗砖讜谉 讜讘诇讘讚 砖谞讗诪专 砖诪讞拽 讘诪拽讜诐 砖专讬专 讜拽讬讬诐 驻住讜诇 讗诇讗 砖注讚讬讬谉 讬砖 诇驻讜住诇讜 讚讬诇诪讗 讙讬讬讝 诇讬讛 诇讻讜诇讬 砖讟专讗 讚诇注讬诇 讜讻转讬讘 砖讟专 讚讘砖转讬 砖讬讟讬谉 讜讛讗 讞转讬诪讬 住讛讚讬 讘砖诇讬砖讬转. 
讜注讜讚 转诪讛谞讬 注诇讬讜 讗诐 讗诪专 砖诇诪讚讬谉 诪砖讟' 讗讞专讜谞讛 讘诪拽讜诐 砖讬砖 讘讜 砖专讬专 讜拽讬讬诐 砖讛专讬 砖讟专 砖讗讬谉 讘讜 砖专讬专 讜拽讬讬诐 讻诇诇 讻砖专 讛讜讗 砖诇讗 讗诪专讜 讚讻转讬讘 讘讬讛 砖专讬专 讜拽讬讬诐 讗诇讗 讘诪拽讜砖专 讜讗诇讬讘讗 讚专讘 讛讜谞讗 (拽住 注"讘), 讗讘诇 诇专讘 讬专诪讬讛 讗祝 讘诪拽讜砖专 讗"爪 讚讗讬 讛讜讛 爪专讬讱 诇讗 讛讜讛 拽砖讬讗 注诇讬讛 讻诇 诪讗讬 讚诪拽砖讜 诇讬讛 诇注讬诇 讜注讜讚 砖讛专讬 讛专讘 讗讜诪专 讻谉 砖讛讜讗 诪驻专砖讛 讘砖讗讬谉 砖诐 砖专讬专 讜拽讬讬诐 讜砖讬讟讛 讗讞转 讻砖专 讜讻讬讜谉 砖诇诪讚谞讜 砖讛砖讟专 讻砖专 讘诇讗 砖专讬专 讜拽讬讬诐 讜诇讬讞讜砖 砖诪讗 讛注讚讬诐 讞转诪讜讛讜 讘诇讗 砖专讬专 讜拽讬讬诐 讻诇诇 讜讛谞讬讞讜 砖诐 讗讜讬专 砖讟讛 讜讛讜讗 讛讜住讬祝 讜讝讬讬祝 讜讻转讘 讘讗讜转讛 砖讟讛 诪讗讬 讚讘注讬 讜讻转讘 讘讛 砖专讬专 讜拽讬讬诐 讜诪讛 专讗讬讛 讛讜讗 砖专讬专 讜拽讬讬诐 讝讛. 
讗讘诇 讛转讬诪讛 讛讙讚讜诇 砖专讗讬谞讜 诪谞讛讙 讛注诐 诇拽讬讬诐 诪讞拽讬谉 讜转诇讜讬讜转 讘砖讟讛 讗讞专讜谞讛 讜讛诐 讗诪专讜 诪讗讞专 砖诪谞讛讙谞讜 诇讻转讜讘 砖专讬专 讜拽讬讬诐 讘讻诇 讛砖讟专讜转 砖讟专 砖讗讬谉 讘讜 砖专讬专 讜拽讬讬诐 讗谞讜 驻讜住诇讬谉 讗讜转讜 讜讗讬谉 讘讚讘专讬讛诐 诪诪砖 砖诇讗 诪爪讬谞讜 讘讝讛 讚讬谉 讜转拽谞讛 讗讞专转 诇讗讞专讜谞讬诐 讻讚讬 诇注拽讜专 讚讬谞讬 讛转诇诪讜讚 讛诪住讜专讬谉 诇谞讜. 
讜诪转讜讱 讛讚讞拽 讗谞讬 讗讜诪专 砖诪讚讬谉 讛转诇诪讜讚 讛讜讗 讻谉 讚讻诇 砖讟专 砖讗讬谉 讘讜 砖专讬专 讜拽讬讬诐 驻住讜诇 讜诪讛 砖讗诪专讜 讜诇讬讞讜砖 讚讬诇诪讗 讻转讘 诪讗讬 讚讘注讬 讜讻讜'. 讜诪驻专拽讬谞谉 讚讻转讬讘 砖专讬专 讜拽讬讬诐 诇讗讜 诇诪讬诪专讗 讚讘驻砖讜讟 诇讗 讻转讬讘 砖专讬专 讜拽讬讬诐 讗诇讗 砖诇讗 讛讬讛 讛诪拽砖专 讬讜讚注 砖讚讬谞讬 讛诪拽讜砖专 讻讚讬谉 讛驻砖讜讟 讗"谞 诪砖讜诐 讚讘注讬 诇讗拽砖讜讬讬 讜讛讚专 讻转讬讘 砖专讬专 讜拽讬讬诐 诇诪讬诪专 讞讚 砖专讬专 讜拽讬讬诐 讻转讘讬' 转专讬 诇讗 讻转讘讬' 诪讛 砖讗讬谉 讻谉 讘讙讟 驻砖讜讟 讚讗驻讬诇讜 讛' 讜讚' 讻转讘讬谞谉 诇驻讬讻讱 讻诇 砖讟专 砖讘讗 诇驻谞讬谞讜 讜讻转讜讘 砖专讬专 讜拽讬讬诐 讘砖讟讛 砖谞讬讬讛 砖讘住讜祝 讗讜 砖讻转讜讘 诪讞拽 讜讻转讜讘 砖专讬专 讜拽讬讬诐 讗讞专 讘砖讬讟讛 讗讞专讜谞讛, 讗讬谉 诇诪讚讬谉 讘砖讟讛 讗讞专讜谞讛 砖诪讗 讛讜讗 讝讬讬祝 讜讛讜住讬祝 讜讻转讘 砖专讬专 讜拽讬讬诐 讝讛 砖讛注讚讬诐 诪专讞讬拽讬谉 诪谉 讛砖讟专 砖讬讟讛 讗讞转.
讜讻谉 爪专讬讱 诇讛讞讝讬专 诪注谞讬谞讜 砖诇 砖讟专 讘砖讟讛 讗讞专讜谞讛 讛讬讬谞讜 讚讜拽讗 讘砖讬砖 诪讞拽 讘砖讟' 砖讘住讜祝 讚讗注"驻 砖讻转讜讘 讘讛 砖专讬专 讜拽讬讬诐 爪专讬讱 诇讛讞讝讬专 诪注谞讬谞讜 砖诇 砖讟专 讘砖讟讛 讗讞专讜谞讛 讜诇讻转讜讘 砖专讬专 讜拽讬讬诐 讗讞专 诇驻讬 砖讗讬谉 诇诪讚讬谉 讘讻讗谉 诪砖讟讛 讗讞专讜谞讛 砖讗诇讜 讘砖讗讬谉 讘讛 诪讞拽 讻讜转讘 砖专讬专 讜拽讬讬诐 讻砖讬讟讛 讗讞专讜谞讛 讜诇诪讚讬谉 诪诪谞讛 讜讗专讬砖讗 拽讗讬 讚拽讗诪专 爪专讬讱 砖讬讻转讜讘 拽讬讜诪讬讛讜谉 讜拽讗诪专 讚诪砖讜诐 拽讬讜诪讬讛讜谉 讬讞讝讬专 诪注谞讬谞讜 砖诇 砖讟专 讻讚讬 砖诇讗 讬驻住诇 诇驻注诪讬诐 讻砖讗讬谉 诇诪讚讬谉 诪砖讟讛 讗讞专讜谞讛 诪驻谞讬 砖讛注讚讬诐 诪专讞讬拽讬谉 砖讟讛 讗讞转 讜砖转讬 砖讬讟讬谉 驻住讜诇 讜讗注"驻 砖讻转讜讘 讘讜 砖专讬专 讜拽讬讬诐 砖诪讗 讬讜住讬祝 讜讬讝讬讬祝 讜讬讻转讜讘 砖专讬专 讜拽讬讬诐 讗讞专 讘住讜祝. 
讜讗诐 转讗诪专 讬讗诪专讜 转专讬 砖专讬专 讜拽讬讬诐 诇讗 讻转讘讬谞谉 讜谞诇诪讜讚 诪砖讟讛 讗讞专讜谞讛 讜讬专讞讬拽讜 讗驻讬诇讜 砖转讬 砖讬讟讬谉 讬砖 诇讛砖讬讘 诪砖讜诐 讚讬诇诪' 讙讬讬讝 讜诪讝讬讬祝 砖讟专讗 讘砖谞讬 砖讬讟讬谉 讻讚驻专讬砖讬转 诇注讬诇. 讜注讜讚 专讗讜 讞讻诪讬诐 砖转拽谞转谉 砖诇 住讜驻专讬诐 讛讬讗 诇讻转讜讘 转专讬 砖专讬专 讜拽讬讬诐 砖驻注诪讬诐 砖诪讜住讬驻讬谉 转谞讗讬 注诇 诪讛 砖讻转讜讘 诇诪注诇讛 诇驻讬讻讱 转拽谞讜 砖诇讗 讬专讞讬拽讜 诪谉 讛砖讟专 讗诇讗 砖讬讟讛 讗讞转 讜转拽谞讛 讟讜讘讛 讛讬讗 砖讛专讬 谞专讗讛 讻诪讬 砖诇讗 讛注讬讚讜 讛注讚讬诐 注诇 讛砖讟专 讗诇讗 讗讗讝讬' 讛讜讗 讚讞转讬诪讬 讜注讜讚 砖讛讬讜 爪专讬讻讬谉 诇讜诪专 诪讞拽 讘诪拽讜诐 砖专讬专 讜拽讬讬诐 驻住讜诇 讜讗诐 讬讻讜诇讬谉 讛注讚讬诐 诇讛谞讬讞 专讬讜讞 讻诪讛 砖讬专爪讜 讘砖专讬专 讜拽讬讬诐 讻诇 诪拽讜诐 砖谞诪爪讗 诪讞拽 讬砖 诇讞讜砖 砖诪讗 砖诐 讛讬讛 住讜祝 讛砖讟专 讜砖专讬专 讜拽讬讬诐 讛讬讛 讘讜.
谞诪爪讗转 诇诪讚 诇驻讬 诪讚讛 讝讜 砖讻诇 砖讟专 砖讻转讜讘 砖专讬专 讜拽讬讬诐 讘砖讬讟讛 讗讞专讜谞讛 诇诪讚讬谉 诪诪谞讛 砖讗讬谉 诇讞讜砖 讻诇讜诐 砖讛专讬 诪讜讻讬讞 诪转讜讻讜 砖诇讗 讛讜住讬驻讜 讘讜 砖讗讬谉 讛注讚讬诐 讞讜转诪讬谉 注诇 讛砖讟专 讘诇讗 砖专讬专 讜拽讬讬诐 讘住讜祝. 讜讗"转 砖诪讗 讛讬讛 砖诐 砖专讬专 讜拽讬讬诐 讘砖讬讟讛 砖谞讬讬' 讜诪讞拽讜 讛专讬 讗诪专讜 诪讞拽 讘诪拽讜诐 砖专讬专 讜拽讬讬诐 驻住讜诇 讜讗注"驻 砖诪拽讜讬讬诐 讜诪驻专砖讬谞谉 诇讛 讚讗砖讟专 驻砖讜讟 讗讬转诪专 讜诇讗 诪住讬讬诪讗 讘诪拽讜砖专 讘诇讞讜讚 讜讗诇讬讘讗 讚专讘 讛讜谞讗 讘诇讞讜讚.
讜讗"转 诇诪讛 转拽谞讜 讞讻诪讬诐 砖讻诇 砖讟专 砖讗讬谉 讘讜 砖专讬专 讜拽讬讬诐 讬讛讗 驻住讜诇 讬讗诪专 砖讗讬谉 诇诪讚讬谉 诪砖讟讛 讗讞专讜谞讛 诇注讜诇诐 讗注"驻 砖讬砖 讘讛谉 砖专讬专 讜拽讬讬诐 讬砖 诇讜诪专 讟讜驻住 砖讟专讜转 诇讻转讜讘 讻讱 讘住讜祝 讛讚讘专讬诐 拽讬讜诐 讻注谞讬谉 砖讗诪专讜 讜讚诇讗 讻讟讜驻住讬 讚砖讟专讬 讜注讜讚 砖转拽谞讛 讙讚讜诇讛 讛讬讛 诇诇诪讜讚 诪砖讟讛 讗讞专讜谞讛 讻讚讬 诇拽讬讬诐 讘讛 诪讞拽讬诐 讜转诇讜讬讜转 砖诇 诪注诇讛 诇讗 讜专讗讛 砖讛专讬 讛住讜驻专讬诐 谞讜讛讙讬诐 讘讜 注诇 讻专讞谉 砖诇 转诇诪讬讚讬 讛讚讜专讜转 讜讘讚讘专 讝讛 谞转拽讬讬诐 讛诪谞讛讙 讜讘讚讬谉 注诇讬谞讜 诇讚讞讜拽 讛讚讘专 讻诪讜 砖讗诪专 讘讛诇讻' 专讜驻驻转 爪讗 讜专讗讛 讛讬讗讱 讛爪讘讜专 谞讛讙讜 讜讗注驻"讻 拽砖讛 讛讜讗 诇注砖讜转 讘讛 诪注砖讛 讜讻诇 砖讻谉 诇讻转讜讘 讘讙讬讟讬 谞砖讬诐 砖讜诐 讚讘专 诪转讜专祝 讛讙讟 讘砖讬讟讛 讗讞专讜谞讛 讗注"驻 砖诪谞讛讙 讞讻诪讬诐 诇讻转讜讘 砖诐 讻讚转 诪砖讛 讜讬砖专讗诇. 
讜讗讻转讜讘 讘讻讗谉 诪讛 砖诪爪讗转讬 讘讬专讜砖诇诪讬 讘注谞讬谉 讝讛 讗讜诇讬 讬转讘专专 诪砖诐 讚讬谞讬谞讜. 讘驻专拽 讛讝讜专拽 (讙讬讟讬谉 讞,讬) 讙专住讬谞谉 讛转诐: 讗"专 讗讬讚讬 讘讬谉 拽砖专 诇拽砖专 讛注讚讬诐 讞讜转诪讬谉 讜讘诇讘讚 诪诇诪注诇谉 讜讞砖 诇讜诪专 砖诪讗 讝讬讬祝 讗诪专 专讘 讛讜谞讗 诇注讜诇诐 讗讬谉 讛注讚讬诐 讞讜转诪讬谉 讘讜 诪诇诪讟谉 注讚 砖讬拽专讗讜 讘讜 诪诇诪注诇谉 讗谞讬 驻诇讜谞讬 讘谉 驻诇讜谞讬 诪拽讜讘诇 注诇讬 注诇 讻诇 诪"砖 诪诇诪注诇谉 讜讞砖 诇讜诪专 砖诪讗 诪讞拽 讜讞讝专 讜讝讬讬祝 住讘专 专讘 讛讜谞讗 诪拽讜讘诇 讗谞讬 注诇讬 砖谞讬 驻注诪讬诐 驻讜住诇 讘讜 讜讞砖 诇讜诪专 砖诪讗 讻转讘 讚讘专讬诐 讜讞讝专 讜诪讞拽 讜讞讝专 讜讝讬讬祝 住讘专 专讘 讛讜谞讗 诪讞拽 驻讜住诇 讗驻讬诇讜 拽讬讬诐 注"讻. 讜讝讛 讘专讜专 砖讛讜讗 砖专讬专 讜拽讬讬诐 讛讗诪讜专 讘讙诪专讗 讚讬诇谉, 讜讻诇 讝讜 讛住讜讙讬讗 讛讬讗 讛砖诪讜注讛 砖讘讙诪专讗 砖诇谞讜 诇诪注诇讛 讗讬谉 讘讬谞讬讛诐 讗诇讗 砖谞讜讬 讛诇砖讜谉. 
讜诪爪讬谞讜 注讜讚 讘讬专讜砖诇诪讬, 讛砖讬讘 专' 注诇 讚讘专讬 专' 讞谞讬谞讗 讘谉 讙诪诇讬讗诇 讙讜驻讜 砖诇 讙讟 诪讜讻讬讞 注诇讬讜 讗诐 驻砖讜讟 讛讜讗 讗诐 讗讬谞讜 驻砖讜讟 讗讬讝讛 讙讜驻讜 砖诇 讙讟 讗诪专 专讘讬 讘讗 讘谞讬 讚诪专 专讘 讛讜谞讗 诇注讜诇诐 讗讬谉 讛注讚讬诐 讞讜转诪讬谉 讘讜 诪诇诪讟谉 注讚 砖讬拽专讗讜 讘讜 诪诇诪注诇谉 讗谞讬 驻诇讜谞讬 讘谉 驻诇讜谞讬 诪拽讜讘诇 注诇讬 讻诇 诪"砖 诪诇诪注诇谉 驻讬' 讜讘讙讟 驻砖讜讟 讗讬谉 讻转讜讘 讘讜 讻谉 讜谞诪爪讗 讙讜驻讜 砖诇 讙讟 诪讜讻讬讞 砖讛讜讗 诪拽讜砖专 讜讗讬谞讜 讬讻讜诇 诇注砖讜转 驻砖讜讟 讜讝讛 住讬讜注 诇讚讘专讬 专讘讬 讞谞讬谞' 讘谉 讙诪诇讬讗诇 砖讛讜讗 诪讻砖讬专 讚讛讗 诇讬讻讗 诇诪讬讞砖 诇讞讜专讘' 讜讻驻讬 驻讬' 讛专讗砖讜谉 砖讻转讘谞讜 讘诪砖谞转谞讜 讜讙专住讬谞谉 讛砖讬讘 专讘讬 诇拽讬讬诐 讚讘专讬 专讘讬 讞谞讬谞讗 讘"讙 讻讚讻转讬讘谞' 讘谞讜住讞讬 讚驻讬专拽讬谉 讗讘诇 诇驻讬 讛驻讬' 讛砖谞讬 讙专住讗 讚讜拽讗 讛砖讬讘 专讘讬 注诇 讚讘专讬 专讘讬 讞谞讬谞讗 讘谉 讙诪诇讬讗诇 讜讗拽砖讬谞谉 讜讛讗 转谞讬 讟讜驻住 砖讟专讜转 讻讱 讛讜讗 驻讬' 诇讻转讜讘 讘讛谉 诪诇诪讟讛 讛讻诇 讗诪专 专讘 讛讜谞讗 讟讜驻住 砖讟专讜转 诪拽讜砖专讜转 讻讱 讛讜讗 驻讬' 讗讘诇 讟讜驻住 驻砖讜讟 讗讬谞讜 讻谉. 讗"专 讘讜谉 讜讗驻讬诇讜 转讬诪讗 讛讬讗 驻砖讜讟 讛讬讗 诪拽讜砖专 诪注讻讘 驻砖讜讟 讗讬谞讜 诪注讻讘 专讘讬 讗讞讗 讗诪专 讘诪讜住讬祝 注诇 讛讛诇讻讛 驻砖讜讟 讘砖谞讬诐 诪拽讜砖专 讘砖诇砖讛 驻砖讜讟 诪转讜讻讜 诪拽讜砖专 诪转讜讻讜 讜诪讗讞讜专讬讜 注讜砖讬谉 讗讜转讜 诪转讜讻讜 讜诪讗讞讜专讬讜 驻讬' 专讘讬 讗讞讗 讘讗 诇转专抓 转砖讜讘转 专讘讬 诇讚讘专讬 专' 讞谞讬谞讗 讜讗诪专 砖讗讬谉 讙讜驻讜 砖诇 讙讟 诪讜讻讬讞 讗诐 驻砖讜讟 讛讜讗 讗诐 讗讬谞讜 驻砖讜讟 砖讗驻讬诇讜 讗谞讜 专讜讗讬谉 讗讜转讜 讘讜 砖专讬专 讜拽讬讬诐 砖讗讬谉 讟讜驻住 讛驻砖讜讟讬谉 讻谉 讬"诇 驻砖讜讟 讛讜讗 诪转讞诇转讜 讗诇讗 砖讝讛 讛讜住讬祝 注诇 讛讛诇讻讛 讜讻转讘 讘讜 讻谉 诇砖讜驻专讗 讚砖讟专讗 讜讻谉 讘注讚讬诐 注爪诪谉 讛讜住讬祝 讜讛讞转讬诐 讘驻砖讜讟 砖诇砖讛 注讚讬诐 讜诪转讜讻讜 讜诪讗讞讜专讬讜 讜讛讻诇 诇砖讜驻专讗 讘注诇诪讗 讜讻讬讜谉 砖讗诐 专爪讛 注讜砖讛 讻讱 讘驻砖讜讟 讗讬谉 讙讜驻讜 砖诇 讙讟 诪讜讻讬讞 砖讛讬讛 诪拽讜砖专 讜讬讻讜诇 诇注砖讜转讜 驻砖讜讟. 
(讛讗 诇诪讚谞讜 诇驻讬 讛讬专讜砖诇诪讬 砖讗讬谉 砖专讬专 讜拽讬讬诐 诪注讻讘 讘讙讟 驻砖讜讟.) 讛专讬 诇诪讚谞讜 诇驻讬 讛讬专讜砖诇诪讬 砖讗讬谉 砖专讬专 讜拽讬讬诐 诪注讻讘 讘讙讟 驻砖讜讟, 讜讛讚讘专 谞专讗讛 讗祝 诇驻讬 讙诪专转谞讜, 讜讻讬讜谉 砖讻谉 谞转讘讟诇 拽讬讬诐 诪谞讛讙谞讜 讜讗讬谉 诇诪讚讬谉 诪砖讬讟讛 讗讞专讜谞讛 诇注讜诇诐 讜讗诇讜 讛讬讛 讚专讱 诇诇诪讜讚 诪诪谞讛 诇讗 讛讬讜 诪拽砖讬谉 住转诐 讘诪住讻转 讙讟讬谉 讜讛讗 讘注讬谞讗 砖讬讞讝讜专 诪注谞讬谞讜 砖诇 砖讟专 讘砖讟讛 讗讞专讜谞讛 讜诪驻专拽讬谞谉 讘讚诪讛讚专 讗诇诪讗 诇讬讻讗 转拽谞转讗 诇讗讻砖讜专讛 诇砖讬讟讛 讗讞专讜谞讛讜注讜讚 讚诇讗 诪拽砖讬谞谉 讜讛讗 讘注讬谞谉 讚讻转讬讘 讘讬讛 砖专讬专 讜拽讬讬诐 讗诇诪讗 讘诇讗讜 讛讻讬 讻砖专 讜讻谉 讚注转 专讘讬谞讜 讛讙讚讜诇 讝"诇 砖诇讗 讛讝讻讬专 砖专讬专 讜拽讬讬诐 讘讻诇 讚讘专讬讜.





讛诪讗讬专讬

诪诪讛 砖讻转讘谞讜 砖讛讜专砖讜 讛注讚讬诐 诇讛谞讬讞 砖讟讛 讗讞转 诇诪讚转 砖讗诐 讛专讞讬拽讜 砖谞讬 砖讟讬谉 驻住讜诇 砖讬砖 诇讞讜砖 砖诪讗 讬讝讬讬祝 讘讗讞转 诪讛谉 诪讛 砖讬专爪讛 砖讛专讬 诇讗 讗诪专讜 讗讬谉 诇诪讚讬谉 讗诇讗 讘讗讞专讜谞讛 讛住诪讜讻讛 诇注讚讬诐 讜讗注"驻 砖讗谞讜 专讜讗讬谉 砖诇讗 讻转讘 讘讛 讻诇讜诐 讻讬讜谉 砖谞注砖讛 讛砖讟专 诪讜讻谉 诇讝讬讜祝 讗讬谉 注诇讬讜 讚讬谉 砖讟专 讜讗讬谉 讙讜讘讬谉 讘讜 诪诪砖讜注讘讚讬谉 讗讞专 砖讗谞讜 专讜讗讬谉 砖讗讬谉 讛注讚讬诐 讘拽讬讗讬诐 砖诪讗 讟注讜 讗祝 讘讚讘专 讗讞专 讜讙讚讜诇讬 讛诪驻专砖讬诐 讻转讘讜 砖讗诐 讘讗讜 讛注讚讬诐 讜讛注讬讚讜 砖讛诐 讛专讞讬拽讜 讜诇讗 讛讬讛 砖诐 砖讜诐 讝讬讜祝 讚谞讬谉 讗讜转讜 讘砖讟专讗 诪注诇讬讗 讜诇讗 讬专讗讛 讻谉 讜诇讚讘专讬讛诐 讗谞讬 转诪讛 诪讛 爪专讱 诇讘讬讗转 讛注讚讬诐 讗讞专 砖诇讗 谞讻转讘 砖诐 讻诇讜诐 讜砖诪讗 砖讗诐 诇讗 讘讗讜 讞讜砖砖讬谉 砖诪讗 讛专讞讬拽讜 讬讜转专 讜谞讻转讘 砖诐 砖诇讗 讻讚讬谉 讗讘诇 诇讟注讜转 讗讞专 讗讬谉 讞讜砖砖讬谉 讜讛讚讘专讬诐 谞专讗讬谉 讻讚注转 专讗砖讜谉:





专"讬 诪讬讙讗砖

讗讬谉 诇诪讚讬谉 诪砖讬讟讛 讗讞专讜谞讛. 驻讬' 砖讬砖 诇讞讜砖 砖诪讗 讛注讚讬诐 讛专讜讬讞讜 讞转讬诪转诐 转讞转 讛讻转讘 讜诇驻讬' 讚讞拽讜 讗讜转讛 注诐 讛讻转讘 讜讝讬讬祝 讛讜讗 讜讛讜住讬祝 讘讜 砖讬讟讛 讘讗讜转讜 专讬讜讞:



讗诪专 诇讬讛 专讘 谞讞诪谉 诇专讘 注诪专诐 诪"诇 讛讗 讗"诇 讚转谞讬讗 讛专讞讬拽 讗转 讛注讚讬诐 砖谞讬 砖讬讟讬谉 诪谉 讛讻转讘 驻住讜诇. 驻讬专讜砖 讬砖 诇讞讜砖 讚讬诇诪讗 诪讝讬讬祝 讜讻转讬讘 诪讗讬 讚讘注讬 讜讗祝 注诇 驻讬 砖讛专讬 讗谞讜 专讜讗讬谉 砖诇讗 讻转讘 讘讛谉 讻诇讜诐 讻讬讜谉 砖讛讬讛 讘讬讚讜 诇讝讬讬祝 讜诇讻转讜讘 讘讛谉 诪讛 砖讬专爪讛 谞注砖讛 讙讜祝 讛砖讟专 驻住讜诇 讜讗讬谉 注诇讬讜 讙讜祝 砖讟专 讛讜讗讬诇 讜诇讗 谞讻转讘 讜谞讞转诐 讻转讬拽讜谞讜 讜讗讬谉 讙讜讘讬谉 讘讜 诪谞讻住讬诐 诪砖讜注讘讚讬诐 讚讛讜讬讗 诇讛 讗讜转讛 诪诇讜讛 讛讻转讜讘讛 讘讜 讻诪诇讜讛 注诇 驻讛. 讜砖讬讟讛 讗讞转 讻砖专 讚讗讬谉 诇诪讚讬谉 诪砖讬讟讛 讗讞专讜谞讛:





讬讚 专诪"讛

诇讘. 讗"专 讬爪讞拽 讘专 讬讜住祝 讗"专 讬讜讞谞谉 讻诇 讛诪讞拽讬谉 爪专讬讱 砖讬讻转讜讘 拽讬讜诪讬讛讜谉 讜爪专讬讱 砖讬讞讝讬专 诪注谞讬谞讜 砖诇 砖讟专 讘砖讬讟讛 讗讞专讜谞讛 诪讗讬 讟注诪讗 讗"专 注诪专诐 诇驻讬 砖讗讬谉 诇诪讚讬谉 诪砖讟讛 讗讞专讜谞讛. 讚讞讬讬砖讬谞谉 讚讬诇诪讗 专讜讞讗 砖讘拽 住讛讚讬 砖讬注讜专 砖讬讟讛 讗讞转 诇诪讗谉 讚拽砖讬砖 诪讬谞讬讛讜, 讜讗转讗 讛讗讬 讜讝讬讬祝 讜讻转讬讘 讘讛讗讬 砖讬讟讛 诪讗讬 讚讘注讬. 讜讗诪讟讜诇 讛讻讬 讗讬谉 诇诪讚讬谉 讛讬诪谞讛, 诇驻讬讻讱 爪专讬讱 砖讬讞讝讬专 诪注谞讬讬谞讜 砖诇 砖讟专 讚讘专 砖讗讬谞讜 爪专讬讱 讘砖讬讟讛 讗讞专讜谞讛 讻讚讬 砖讬讜讻诇 诇诇诪讜讚 诪讻诇 讛讻转讜讘 诇诪注诇讛 讛讬诪谞讛. 讜讛讗 讚专' 讬讜讞谞谉 诇讗 诪砖讻讞转 诇讛 讗诇讗 讘驻砖讜讟, 讚讗讬 讘诪拽讜砖专 拽砖讬讗 讻讜诇讛, 讚拽讗诪专 专讬砖讗 讻诇 讛诪讞拽讬谉 爪专讬讱 砖讬讻转讜讘 拽讬讜诪讬讛讜谉, 讜诇讗 拽讗 诪驻诇讬讙 讘讬谉 讘诪拽讜诐 砖专讬专 讜拽讬讬诐 诇砖讗专 诪讞拽讬谉, 讜砖诪注讬谞谉 诇讬讛 诇专' 讬讜讞谞谉 讚拽讗诪专 驻住讜诇 讗注"驻 砖诪拽讜讬讬诐 讜诇讗 讗诪专讜 诪讞拽 驻住讜诇 (讗讘诇) [讗诇讗] 讘诪拽讜诐 砖专讬专 讜拽讬讬诐 讜讻砖讬注讜专 砖专讬专 讜拽讬讬诐. 讜住讜驻讗 谞诪讬 讚诪爪专讬讱 砖讬讟讛 讗讞专讜谞讛 诇讗 砖讬讻讗 讗诇讗 讘驻砖讜讟 讚注讚讬讜 诪转讜讻讜. 讗诇讗 讻讜诇讛 讘驻砖讜讟 拽讬诪讗, 讚讗讬 讗讬讻讗 诪讞拽 讘砖讟专讗, 诇讗 砖谞讗 讘诪拽讜诐 砖专讬专 讜拽讬讬诐 讜诇讗 砖谞讗 砖诇讗 讘诪拽讜诐 砖专讬专 讜拽讬讬诐, 爪专讬讱 诇诪讻转讘 拽讬讜诪讬讛 诪拽诪讬 砖讬讟讛 讗讞专讜谞讛.



讜诪讗讬 拽讬讜诪讬讛, 讚讻转讬讘 讗讜转 驻诇讜谞讬转 讗讜 转讬讘讛 驻诇谞讬转 注诇 讛诪讞拽 讗讜 注诇 讛讙专专 讜讚讬谉 拽讬讜诪讬讛讜谉. 讜讗驻讬' 诪讞讬拽 讘讬讛 讻诪讛 砖讬讟讬谉 讜讻转讬讘 拽讬讜诪讬讛讜谉 诇讘住讜祝 砖驻讬专 讚讗诪讬 讜讬诇驻讬谞谉 诪讬谞讬讛. 讜讛"讛 讘转诇讜讬讛 谞诪讬, 讛讬讻讗 讚转诇讬 讻诪讛 诪讬诇讬 讘讬谞讬 砖讬讟讬 讜讻转讬讘 拽讬讜诪讬讛 诇讘住讜祝 诪拽诪讬 砖讬讟讛 讗讞专讜谞讛 讘驻砖讜讟 砖驻讬专 讚讗诪讬. 讜讗讬 诇讗 讻转讬讘 拽讬讜诪讬讛讜谉, 讗讬讻讗 诇驻诇讜讙讬 讘讬谉 诪讞拽 诇转诇讜讬讛, 讚讗诇讜 转诇讜讬讛 讬讚 讘注诇 讛砖讟专 注诇 讛转讞转讜谞讛, 讜讗讬 讗讬转 讘讛 讘讛讛讬讗 转诇讜讬讛 专讬注讜转讗 诇讘注诇 讛砖讟专 讬诇驻讬谞谉 诪讬谞讛, 讚诇讗 讙专注 诪住诪驻讜谉 讛讬讜爪讗 诇讗讞专 讞讬转讜诐 砖讟专讜转 讚讬诇驻讬谞谉 诪讬谞讬讛, 讚讗讬 诇讗讜 讚驻专讬注 诇讗 讛讜讛 诪专注 诇讬讛 诇砖讟专讬讛, 讜讻"砖 讛讬讻讗 讚讻转讬讘 讘讙讜讬讛 讚砖讟专讗. 讜讗讬 讗讬转 讘讛 讝讻讜转讗 诇讘注诇 讛砖讟专 诇讗 讬诇驻讬谞谉 诪讬谞讛 讗诇讗 讞讝讬谞谉 诇讬讛 诇砖讟专讗 讻诪讗谉 讚诇讗 讻转讬讘讛 讘讬讛 讛讛讬讗 转诇讜讬讛 讻诇诇 讜讚讬讬谞讬谞谉 诇讬讛 诇驻讜诐 注谞讬谞讬 讚讻转讬讘讬 讘讙讜讬讛 讚砖讟专讗. 讜讗讬 讗讬转 讘讛 讘讛讛讬讗 转诇讜讬讛 讝讻讜转讗 讜专讬注讜转讗, 讞讝讬谞谉 讗讬 诪讜讻讞讗 诪讬诇转讗 讚讛讛讜讗 注谞讬谞讗 讚转诇讬 讘讬谞讬 砖讬讟讬 讻讜诇讬讛 讘讛讚讬 讛讚讚讬 讗讬讻转讬讘, 诇讗 讬诇驻讬谞谉 诪讛讛讬讗 专讬注讜转讗 讚讗讬转 讘讬讛 讗诇讗 讘讛讚讬 讝讻讜转讗 讚讗讬转 讘讬讛 讜讬讚 讛谞转讘注 注诇 讛注诇讬讜谞讛, 讗讬 谞讬讞讗 诇讬讛 诇诪讬诇祝 诪讬谞讬讛 讻讜诇讬讛 讬诇驻讬谞谉, 讜讗讬 谞讬讞讗 诇讬讛 诇讘讟讜诇讬 诇讛讛讜讗 注谞讬谞讗 讚转诇讬 讻讜诇讬讛 诪讘讟诇讬谞谉. 讜讗讬 讗驻砖专 诇诪讬诪专 讚讛讛讬讗 专讬注讜转讗 讚讗讬转 讘讬讛 诇讞讜讚讛 讛讜讛 讻转讬讘讛 诪注讬拽专讗 讘砖讟专讗 讜诪专讬 砖讟专讗 讛讜讗 讚讝讬讬祝 讜讗讜住讬祝 诪讬讚讬 诪拽诪讛 讗讜 诪讘转专讗, 讬诇驻讬谞谉 诪讛讛讬讗 专讬注讜转讗 讜诇讗 讬诇驻讬谞谉 诪讛讛讬讗 讝讻讜转讗 讚讗讬转 讘讛.



讜讛谞讬 诪讬诇讬 讘转诇讜讬讛, 讗讘诇 诪讞拽讗 讚诇讗 拽讬讬诪讬讛, 讗讬 诪讜讻讞讗 诪讬诇转讗 讚诇讗 讛讜讛 讻转讬讘 讘讬讛 诪讬诇转讗 讚诪讘讟诇讗 诇讬讛 诇注谞讬谞讗 讚砖讗专 砖讟专讗, 讻讙讜谉 讚讗转专诪讬 诪讞拽讗 讘诪拽讜诐 讛讝诪谉 讚诇讬讻讗 诇住驻讜拽讬讛 讗诇讗 讘注谞讬谉 讛讝诪谉, 讗"谞 讘诪拽讜诐 讛诪注讜转 讚诇讬讻讗 诇住驻讜拽讬讛 讗诇讗 讘注谞讬谉 讛诪注讜转, 讜讛"讛 诇砖讗专 讚讜讻转讗 讚诇讬讻讗 诇住驻讜拽讬谞讛讜 讗诇讗 讘注谞讬谞讗 讚住诪讬讱 诇讬讛 诪拽诪讬 讗讜 诪讘转专讬讛, 讻讚讘专讬专谞讗 诪诪转谞讬' (讚诇拽诪谉 讘讘讗 讘转专讗 拽住讛,讘) 讚拽转谞讬 讻住祝 讝讜讝讬 讚讗讬谞讜谉 讜谞诪讞拽讜 讗讬谉 驻讞讜转 诪砖谞讬诐, 诪讞讝拽讬谞谉 诇讬讛 讘讛讛讜讗 注谞讬谞讗 讚诪讜讻讞, 讗诇讗 砖讬讚 讘注诇 讛砖讟专 注诇 讛转讞转讜谞讛 讜讚讬谞讬谞谉 诇讬讛 讘驻讞讜转 砖讘诇砖讜谞讜转 讛专讗讜讬讜转 诇讛讬讜转 讘讜 讘讗讜转讜 注谞讬谉. 讜讗讬 讛讜讬 诪讞拽讗 讘讚讜讻转讗 讚讗讬讻讗 诇住驻讜拽讬讛 讘诪讬诇转讗 讚诪讘讟讬诇 诇讬讛 诇砖讟专讗, 讗讬转专注 砖讟专讗 讜诇讗 住诪讻讬谞谉 注诇讬讛 注讚 讚诪转讘专专 讘住讛讚讬 讚讻讬 讞转讬诪讬 注诇讬讛 住讛讚讬 讛讚讬谉 诪讞拽讗 讗讜 讛讗讬 转诇讜讬讛 讛讻讬 讛讜转 讜住驻专讗 讛讜讗 讚讗砖转诇讬 讜诇讗 讻转讘 拽讬讜诪讬讛讜. 讜诇讗 砖谞讗 讛讬讻讗 讚讗讬讻讗 诪讬讚讬 诇拽讬讜诪讬 诇讘住讜祝 讻讙讜谉 诪讞拽讬谉 讜转诇讜讬讜转 讜诇讗 砖谞讗 诇讬讻讗 诪讬讚讬 [诇]拽讬讜诪讬, 讜诇讗 砖谞讗 讻转讘 砖专讬专 讜拽讬讬诐 讜诇"砖 诇讗 讻转讘 砖专讬专 讜拽讬讬诐, 爪专讬讱 砖讬讞讝讬专 诪注谞讬讬谞讜 砖诇 砖讟专讗 讘砖讬讟讛 讗讞专讜谞讛 诪讬诇转讗 讚诇讬转 讘讬讛 转讜住驻转 注谞讬谉 讻诇诇, 讻讙讜谉 讛谞讬 讚讻转讘讬谉 讜诪讗讬 讚讛讜讛 拽讚诪谞讗 讻转讬讘谞讗 讜讞转讬诪谞讗 注诇讬讛 讻讚讬 砖讬讛讗 讘讬讚 驻诇讜谞讬 讝讛 诇讝讻讜转 讜诇专讗讬讛. 讗讘诇 讛讬讻讗 讚讗讬转 讘讬讛 转讜住驻转 注谞讬谉, 讗讬 谞诪讬 讚砖讬专讬讛 诇讝诪谉 讜讻转讘讬讛 讘砖讟讛 讗讞专讜谞讛, 讗"谞 讻讙讜谉 讛谞讬 讚诪砖讬讬专讬 诇讬讛 诇拽谞讬谉 诇讘住讜祝, 讗讬 讻转讘讬 诇讬讛 讘砖讟讛 讗讞专讜谞讛 诇讗 讙诪专讬谞谉 诪讬谞讛. 讗诇讗 讻诇 讛讬讻讗 讚讗讬转 讘讬讛 讝讻讜转讗 诇讘注诇 讛砖讟专 讞讝讬谞谉 诇讛 诇讛讛讬讗 砖讬讟讛 讗讞专讜谞讛 讻诪讗谉 讚诇讬转讛 讜讚讬谞讬谞谉 诇讬讛 诇驻讜诐 砖讗专 注谞讬讬谞讬 讚砖讟专讗, 讚讗讬 讛讜讬 拽谞讬谉 讘砖讬讟讛 讗讞专讜谞讛 讘诇讞讜讚 讚讬讬谞讬谞谉 诇讬讛 讻砖讟专 砖讗讬谉 讘讜 拽谞讬谉, 讜讗讬 讗讬转讬讛 诇讝诪谉 讘讙讜讬讛 讚讬讬谞讬谞谉 诇讬讛 讻砖讟专 砖讗讬谉 讘讜 讝诪谉. 讜讗讬 讗讬转 讘讛 专讬注讜转讗 诇讘注诇 讛砖讟专 讘砖讬讟讛 讗讞专讜谞讛 讬诇驻讬谞谉 诪讬谞讛 讚讬讚 讘注诇 讛砖讟专 注诇 讛转讞转讜谞讛. 讜诇讗 讙专注 [诪]住诪驻讜谉 讛讬讜爪讗 诇讗讞专 讞讬转讜诐 砖讟专讜转 讻讚讘专讬专谞讗 诇注讬诇.



讜讛谞讬 诪讬诇讬 讘驻砖讜讟 讚讗讬讻讗 诇诪讬诪专 讚专讜讞讗 砖讘讜拽 住讛讚讬 诇诪讗谉 讚拽砖讬砖 诪讬谞讬讛讜 讜讗转讗 讛讗讬 诪专讬 砖讟专讗 讜讛讜住讬祝 讘讬讛 诪讬讚讬. 讗讘诇 讘诪拽讜砖专 讚注讚讬讜 诪讗讞讜专讬讜 诇讗 砖讬讬讱 讛讚讬谉 讟注诪讗, 讜讗诪讟讜诇 讛讻讬 诇讗 爪专讬讱 诇诪讛讚专 诪注谞讬谞讜 砖诇 砖讟专 讘砖讬讟讛 讗讞专讜谞讛, 讗诇讗 讗注"讙 讚诇讗 诪讛讚专 谞诪讬 讬诇驻讬谞谉 诪讬谞讛, 讘讬谉 诇专讘 讛讜谞讗 讘讬谉 诇专讘 讬专诪讬讛 讘专 讗讘讗, 讚讛讗 诇讗 诪爪讬 诇讝讬讜驻讬 诪讬讚讬 讻诇诇, 诇诪专 讻讚讗讬转 诇讬讛 讜诇诪专 讻讚讗讬转 诇讬讛 讻讚讘专讬专谞讗.



讗诪专 诇讬讛 专讘 谞讞诪谉 诇专讘 注诪专诐 诪谞讗 诇讱 讛讗 讗诪专 诇讬讛 讚转谞讬讗 讛专讞讬拽 讗转 讛注讚讬诐 诪谉 讛讻转讘 砖谞讬 砖讬讟讬谉 驻住讜诇 砖讬讟讛 讗讞转 讻砖专. 讜诪讚拽转谞讬 专讬砖讗 驻住讜诇 诇讙诪专讬 拽谞住 讛讜讗 砖拽谞住讜讛讜 诇驻讬 砖讛谞讬讞(诐) 诪拽讜诐 诇诪讝讬讬驻讬谉 诇讝讬讬祝. 诪讗讬 砖谞讗 砖谞讬 砖讟讬诐 讚驻住讜诇 讚讬诇诪讗 讝讬讬祝 讜讻转讬讘 诪讗讬 讚讘注讬 砖讬讟讛 讗讞转 谞诪讬 讚讬诇诪讗 讝讬讬祝 讜讻转讬讘 诪讗讬 讚讘注讬, 讗诇讗 诇讗讜 砖"诪 讗讬谉 诇诪讚讬谉 诪砖讬讟讛 讗讞专讜谞讛. 讜讙讘讬 砖谞讬 砖讬讟讬诐 讻讬讜谉 讚讬讻讬诇 诇讝讬讬祝 讜诇诪讻转讘 讘砖讬讟讛 拽诪讬转讗 诪讗讬 讚讘注讬 讜诪讛讚专 诪注谞讬讬谞讜 砖诇 砖讟专 讘砖讬讟讛 讗讞专讜谞讛, 讜诪讛谞讬 诇讬讛 讝讬讜驻讬讛 讚讛讗 砖讬讟讛 讗讞专讜谞讛 讛讬讗 讜讗讬谉 诇诪讚讬谉 诪砖讬讟讛 讗讞专讜谞讛, 诇讗* 拽谞住讜讛 专讘谞谉. 讜讻讬 转讬诪讗 讛讬讗 讙讜驻讛 转拽砖讬 诇谉, 诪讗讬 砖谞讗 砖讬讟讛 讗讞专讜谞讛 讚讗讬谉 诇诪讚讬谉 讛讬诪谞讛 诪砖讜诐 讚讞讬讬砖讬谞谉 专讜讞讗 砖讘拽 住讛讚讬 诇诪讗谉 讚拽砖讬砖 诪讬谞讬讛讜, 讗讬 讛讻讬 讘转专转讬 转诇转 砖讬讟讬谉 讘住讜祝 讛砖讟专 谞诪讬 谞讬讞讜砖 讚讬诇诪讗 砖讘讜拽 专讜讞讗 讟驻讬 诪砖讬讟讛 讗讞转 讜讗讝诇 讛讗讬 讜讝讬讬祝 讜讻转讘 讘讛 诪讗讬 讚讘注讬.



讜讻讬 转讬诪讗 砖讗谞讬 砖谞讬 砖讬讟讬谉 讚讻讬讜谉 讚拽讬诪讗 诇谉 讛专讞讬拽 讗转 讛注讚讬诐 诪谉 讛讻转讘 讘' 砖讬讟讬谉 驻住讜诇 诇讗 讞讬讬砖讬谞谉, 讞讝拽讛 诇讗 砖讘拽讬 专讜讞讗 讻砖讬注讜专 诪讗讬 讚驻住讬诇 诇讬讛 诇砖讟专讗, 讛讬讗 讙讜驻讗 转拽砖讬 诇讱, 诪讗讬 砖谞讗 讛专讞讬拽 讘' 砖讬讟讬谉 讚驻住讜诇 讜砖讬讟讛 讗讞转 讚讻砖专, 讗讬 诪砖讜诐 讚讗讬谉 诇诪讚讬谉 诪砖讬讟讛 讗讞专讜谞讛, 讗讟讜 砖讬讟讛 讗讞专讜谞讛 讙讝讬专转 诪诇讱 讛讬讗, 转拽谞转讗 讚专讘谞谉 讛讬讗, 讜讘讟注诪讗 讛讜讗 讚转诇讬讗, 诇讬转拽讜谉 谞诪讬 讚讗讬谉 诇诪讚讬谉 诪砖转讬 砖讬讟讬诐 讗讞专讜谞讜转 讜讗驻讬诇讜 讛专讞讬拽 砖谞讬 砖讬讟讬诐 谞诪讬 诇转讻砖专. 讚讛讗 讗讬 讻转讬讘 讘讛讗讬 诪讗讬 讚讘注讬 诇讗 讬诇驻讬谞谉 诪讬谞讬讛, 讜讗讬 谞诪讬 讙讝讬讝 诇讬讛 诇讻讜诇讬讛 砖讟专讗 诪注诇讜讬 讛谞讛讬 转专转讬 砖讬讟讬谉 讜讻转讬讘 讘讛谞讬 转专转讬 砖讬讟讬 诪讗讬 讚讘注讬 注诇讜讬讛 讞转诪讜转 讬讚讬 注讚讬诐 讚讛讜讜 讞转讬诪讬 诪转转讗讬, 谞讬诪讗 砖讟专 讛讘讗 讛讜讗 讘砖谞讬 砖讬讟讬诐 讜注讚讬讜 讘砖讬讟讛 砖诇讬砖讬转 驻住讜诇. 讛讗 诇讗 拽砖讬讗, 讚讗诐 讻谉 讗驻讬诇讜 讗专讘注 讜讞诪砖 砖讟讬诐 谞诪讬 谞讬讞讜砖 讜讗讬谉 诇讚讘专 住讜祝. 讗诇讗 砖讬讟讛 讗讞转 讚诇讗 住讙讬讗 诇讛讜 诇诪砖讘拽 专讜讞讗 讘爪讬专 诪砖讬讟讛 讗讞转 讞讬讬砖讬谞谉 讚讬诇诪讗 专讜讞讗 砖讘讜拽 讜诇讗 讬诇驻讬谞谉 诪讬谞讛, 讜讗诇讜 讟驻讬 诪砖讬讟讛 讗讞转 讻讬讜谉 讚诇讗 爪专讬讻讬 诇诪砖讘拽 专讜讞讗 讻讜诇讬 讛讗讬 诇讗 讞讬讬砖讬谞谉.



讗诇讗 讗讬 拽砖讬讗 讛讗 拽砖讬讗, 讗诪讗讬 讗讬谉 诇诪讚讬谉 诪砖讬讟讛 讗讞专讜谞讛, 诇讬诪讗 讛专讞讬拽 讛注讚讬诐 诪谉 讛讻转讘 讗驻讬' 砖讬讟讛 讗讞转 驻住讜诇 讜讻讬 诇讗 讛专讞讬拽 诇讬诇祝 讗驻讬' 诪砖讬讟讛 讗讞专讜谞讛. 讗诐 讻谉 讗转讛 谞讜注诇 讚诇转 讘驻谞讬 诇讜讬谉, 讚讝讬诪谞讬谉 讚诇讗 诪转专诪讜 诇讬讛 诇讘注诇 讛砖讟专 讻讜诇讛讜 注讚讬诐 讘讛讚讬 诇诪讞转诐 讝讛 讘驻谞讬 讝讛, 讜讗讬 讗诪专转 诇讗 诇砖讘讜拽 讞讚 诪讬谞讬讛讜 专讜讞讗 诇诪讗谉 讚拽砖讬砖 诪讬谞讬讛 诪讬诪谞注 讜诇讗 讞转讬诐 讜讗转讛 谞讜注诇 讚诇转 讘驻谞讬 诇讜讬谉. 讛讬诇讻讱 讬讛讘讜 诇讛讜 专讘谞谉 专砖讜转讗 诇诪砖讘拽 专讜讞讗 诇讛讚讚讬 砖讬讟讛 讗讞转 讚讘讛讻讬 住讙讬讗 诇讛讜. 讛讬诇讻讱 砖讬讟讛 讗讞专讜谞讛 讚讗讜专讞讬讬讛讜 诇诪砖讘拽 专讜讞讗 讜讬讛讘讜 诇讛讜 专讘谞谉 专砖讜转讗 讞讬讬砖讬谞谉 讜诇讗 讬诇驻讬谞谉 诪讬谞讛, 讜讗诇讜 讟驻讬 诪谉 讛讻讬 讻讬讜谉 讚诇讗讜 讗讜专讞讬讛讜 讜诇讗 讬讛讘讜 诇讛讜 专讘谞谉 诇诪砖讘拽 专讜讞讗 讟驻讬 诇讗 讞讬讬砖讬谞谉. 讜讻讬 转讬诪讗 讛专讞讬拽 讗转 讛注讚讬诐 诪谉 讛讻转讘 砖讬讟讛 讗讞转 谞诪讬 讗诪讗讬 讻砖专, 谞讛讬 谞诪讬 讚诇讗 讞讬讬砖讬谞谉 讚讬诇诪讗 诪讜住讬祝 讘讬讛 诪讬讚讬 讚讗讬 诪讜住讬祝 诇讗 讬诇驻讬谞谉 诪讬谞讛, 讗诇讗 诇讬讞讜砖 讚讬诇诪讗 讙讗讬讝 诇讬讛 诇砖讟专讗 讚注讬诇讜讬 讛讛讜讗 专讜讞讗 讜讻转讬讘 讘讬讛 讘讛讛讜讗 专讜讞讗 砖讟专讗 讗讞专讬谞讗 讘讗谞驻讬 谞驻砖讬讛 讘砖讬讟讛 讗讞转 注讬诇讜讬 住讛讚讬 讚讞转讬诪讬 诪转转讗讬. 讗讬 诪砖讜诐 讛讗 诇讬讻讗 诇诪讬讞砖, 讚讛讜讛 诇讬讛 砖讟专 讛讘讗 讛讜讗 讘砖讬讟讛 讗讞转 讜注讚讬讜 讘砖讬讟讛 讗讞专转, 讜诪讛讗讬 讟注诪讗 讙讜驻讬讛 讗诪讜专 专讘谞谉 砖讟专 讛讘讗 讛讜讗 讘砖讟讛 讗讞转 讜注讚讬讜 讘砖讬讟讛 讗讞专转 驻住讜诇 讚讗讬讻讗 诇诪讬讞砖 讚讬诇诪讗 专讜讞讗 砖讘讜拽 住讛讚讬 讞讚讗 砖讬讟讛 诇诪讗谉 讚拽砖讬砖 诪讬谞讬讛讜, 讜讗讝讬诇 讗讬讛讜 讜讙讝讬讬讛 诇专讜讞讗 讘讛讚讬 住讛讚讬 讜讻转讘 注诇讜讬 住讛讚讬 砖讟专讗 讗讞专讬谞讗.



讘专诐 爪专讬讱 讗转 诇诪讬讚注 讚讻诇讛讜 讛谞讬 诪讞拽讬谉 讜转诇讜讬讜转 讚拽讗诪专讬谞谉 诇诪讻转讘 拽讬讜诪讛讜谉 讜讗讬 诇讗 诇讗 讬诇驻讬谞谉 诪讬谞讬讛讜, 讛谞讬 诪讬诇讬 讛讬讻讗 讚诇讬讻讗 诇诪讬转诇讬 讘讟注讜转 住讜驻专, 讻讙讜谉 砖诐 讛诪诇讜讛 讜砖诐 讛诇讜讛 讜住讻讜诐 讛诪注讜转, 讜讙讘讬 诪拽讞 讜诪诪讻专 讗祝 诪拽讜诐 讛砖讚讛, 讚讗讬讻讗 诇住驻讜拽讬 讘砖转讗 讗讞专讬谞讗 讜讘诪谞讬谞讗 讗讞专讬谞讗. 讜讛讜讗 讛讚讬谉 讘砖讗专 注谞讬讬谞讬 讚砖讟专讗 讛讬讻讗 讚转诇讬讗 讟注讜转讗 讘诪讬讚讬 讚诪讬注拽专 讘讬讛 讛讛讜讗 注谞讬谞讗 讻讜诇讬讛 讜诪讬讞诇祝 讘注谞讬谞讗 讗讞专讬谞讗. 讗讘诇 讛讬讻讗 讚诇讗 转诇讬 讟讬注讜转讗 讘诪讬讚讬 讚诪讬注拽专 讘讬讛 讛讛讜讗 诇讙诪专讬 讜诇讗 诪讬讞诇祝 讘注谞讬谞讗 讗讞专讬谞讗 讜讗讬讻讗 诇诪转诇讬 讘讟注讜转 住讜驻专 转诇讬谞谉, 讚诇讗 讙专注 诪讗讞专讬讜转 讚诇讗 讻转讬讘 讻诇诇 讜转诇讬谞谉 讘讟注讜转 住讜驻专, 讜讻诇 砖讻谉 讘诪讬讚讬 讚诪讜讻讞讗 诪讬诇转讗 讜讚讗讬 讚讟注讜转 住讜驻专 讛讜讗 讚讗注"讙 讚诇讗 诪拽讬讬诐 谞诪讬 讻砖专:





砖讬讟讛 诪拽讜讘爪转

诇驻讬 砖讗讬谉 诇诪讚讬谉 诪砖讬讟讛 讗讞专讜谞讛. 讜诪驻专砖 讜讗讝讬诇 讚讗诪讟讜 诇讛讻讬 讗讬谉 诇诪讚讬谉 诪砖讬讟讛 讗讞专讜谞讛 讚讝诪谞讬谉 砖讛注讚讬诐 诪专讞拽讬诐 砖讬讟讛 讗讞转 诪谉 讛讻转讘 讜讗讬 讗诪专转 诇诪讚讬诐 诪砖讬讟讛 讗讞专讜谞讛 讜谞讬转拽讜谉 砖诇讗 讬专讞讬拽讜 讛注讚讬诐 砖讬讟讛 讗讞转 讜讻诪讜 砖讛转拽讬谞讜 砖讗诐 讛专讞讬拽 砖谞讬 砖讬讟讬诐 驻住讜诇 讬砖 诇讜诪专 注讚讜转 诇讻诇 诪住讜专讛 讜讗讬谉 讛讻诇 讘拽讬讗讬诐 讘讻转讘 讜诪专讞讬拽讬诐 砖讬讟讛 讗讞转 驻谉 讬注拽诪讜 讞转讬诪转诐 诇拽专讘讛 诇砖讬讟讛 讗讞专讜谞讛 讜砖诪讗 讬讟砖讟砖讜 讘讛 讗讜转讬讜转 讻讱 驻讬专砖 专砖讘"诐 讝"诇. 讜讛讬讻讗 讚诇讗 讛讞讝讬专 诪注谞讬讬谞讜 砖诇 砖讟专 讘砖讬讟讛 讗讞专讜谞讛 专讘讬诐 诪专讘讜转讬 谞讟转讛 讚注转诐 讚驻住诇讬谞谉 诇讬讛 诇讻讜诇讬 砖讟专讗 讚讛讻讬 转拽讜谉 专讘谞谉 讻讚讬 砖讬专讙讬诇讜 诇讞讝讜专 诪注谞讬讬谞讜 砖诇 砖讟专 讘砖讬讟讛 讗讞专讜谞讛 讜谞诇诪讜讚 诪讻诇 讛砖讟专 讜讗驻讬诇讜 诪砖讬讟讛 讗讞专讜谞讛 讜住诪讻讬 诇讛 诇讛讗讬 住讘专讗 诪讚讗诪专讬谞谉 讘讙讬讟讬谉 驻专拽 讘' 讙讘讬 砖讟专讗 驻专住讗讛 讜讛讗 讘注讬谞谉 砖讬讞讝讜专 诪注谞讬讬谞讜 砖诇 砖讟专 讻讜'. 讜讬砖 诇讚讞讜转 讚诇讗 讗讜拽诪讜 讛讻砖专 砖讟专讗 驻专住讗讛 讘诪讛讚专 讗诇讗 诇讛讻砖讬专 讻诇 讛砖讟专 讜讗驻讬诇讜 砖讬讟讛 讗讞专讜谞讛 讜拽砖讬讗 诇讛讜 讛讗 讚谞拽讟 专讘 注诪专诐 诇驻讬 砖讗讬谉 诇诪讚讬谉 诪砖讬讟讛 讗讞专讜谞讛 讚诪砖诪注 砖讗诐 讬砖 讚讘专 诪讞讜讚砖 讘砖讬讟讛 讗讞专讜谞讛 讗讬谉 诇诪讚讬谉 诪诪谞讜 讗讘诇 诪砖讗专 讛砖讟专 诇诪讚讬谉. 讜讬砖 诇讜诪专 讚讛讻讬 拽讗诪专 诇驻讬 砖讗讬谞讜 专讗讜讬 诇诇诪讜讚 诪砖讬讟讛 讗讞专讜谞讛 讻讚诪驻专砖 讟注诪讗 讘转专 讛讻讬 讜讗讝讬诇 诪砖讜诐 讚讗讬讻讗 诇诪讬讞砖 诇讝讬讜驻讗 诇驻讬讻讱 驻住诇讜 讗转 讻诇 讛砖讟专 讗诐 诇讗 讛讞讝讬专 诪注谞讬讬谞讜 砖诇 砖讟专 讘砖讬讟讛 讗讞专讜谞讛 讜注讬拽专 讟注诪讗 讚诪讬诇转讗 谞拽讟. 讜讛讬讻讗 讚讛讞讝讬专 诪注谞讬讬谞讜 砖诇 砖讟专 讘砖讬讟讛 讗讞专讜谞讛 讜讗讞专 讻讱 讻转讘 砖诐 砖讬讟讛 讗讞转 诪注谞讬谉 砖讛讜讗 诪讞讜讚砖 谞专讗讛 诇驻讬 讚讘专讬 专讘讜转讬 讚驻住诇讬谞谉 诇讬讛 诇讻讜诇讬 砖讟专讗 讛讜讗讬诇 讜讛讜讗 诪讜讚讛 砖谞讻转讘讛 砖诐 讗讜转讛 砖讬讟讛 拽讜讚诐 讞转讬诪转 讛注讚讬诐 砖讛讬讛 诇讜 诇讛讞讝讬专 诪注谞讬谉 讛砖讟专 讘砖讬讟讛 讗讞专讜谞讛 讛住诪讜讻讛 诇讞转讬诪转 注讚讬诐 讜讻讬讜谉 讚砖讬讟讛 讗讞转 驻住讜诇讛 讬砖 砖诐 驻住诇讬谞谉 诇讬讛 诇讻讜诇讬 砖讟专讗 讚讞讝专转 注谞讬谉 讛砖讟专 讘砖讬讟讛 讗讞专讜谞讛 讚拽讗诪专讬谞谉 讛讬讬谞讜 砖讬讟讛 讗讞专讜谞讛 讛住诪讜讻讛 诇注讚讬诐. 讜讛讚讘专讬诐 讛诇诇讜 爪专讬讻讬诐 注讬讜谉. 讜讗诐 转诪爪讗 诇讜诪专 讛讬讻讗 讚诇讗 讛讞讝讬专 诪注谞讬讬谞讜 砖诇 砖讟专 讘砖讬讟讛 讗讞专讜谞讛 诇讗 驻住诇讬谞谉 诇讬讛 诇砖讟专讗 讗诇讗 讚讗讬谉 诇诪讚讬谉 诪砖讬讟讛 讗讞专讜谞讛 谞专讗讛 诇讬 讗祝 注诇 讙讘 讚讝诪谞讬谉 砖讛讬讛 专讗讜讬 诇诇诪讜讚 诪砖讬讟讛 讗讞专讜谞讛 讻讙讜谉 砖诇讗 谞讙诪专 注谞讬谉 砖讬讟讛 砖诇诪注诇讛 讛讬诪谞讛 讚注诇 讻专讞讱 拽讜讚诐 砖讞转诪讜 讛注讚讬诐 谞讙诪专 注谞讬谉 讛砖讟专 讜诇讗 讛谞讬讞 讛住讜驻专 讘讗诪爪注 讛注谞讬谉 讜讻讚讘注讬谞谉 诇诪讻转讘 讘注谞讬谉 讻住祝 讝讜讝讬谉 讚讗讬谞讜谉 讜谞诪讞拽讜 讗讬谉 驻讞讜转 诪砖谞讬诐 讻讜' 讗驻讬诇讜 讛讻讬 诪转拽谞转 讞讻诪讬诐 驻住诇讬谞谉 诇讛 诇讻讜诇讛 砖讬讟讛 讗讞专讜谞讛 诇驻讬 砖讻诇诇 讻诇诇谞讜 讗讬谉 诇诪讚讬谉 诪砖讬讟讛 讗讞专讜谞讛 讜讙讝专讬谞谉 讛讬讻讗 讚诇讗 谞讙诪专 讛注谞讬谉 讘砖讬讟讛 砖诇诪注诇讛 讛讬诪谞讛 讗讟讜 讛讬讻讗 讚谞讙诪专 讜讗祝 注诇 驻讬 砖讬砖 诇讚讞讜转 讚讛讻讬 拽讗诪专 讗讬谉 诇诪讚讬谉 诪砖讬讟讛 讗讞专讜谞讛 讗诐 讻转讘 砖讬讟讛 讗讞转 讗讞专 砖讛讞讝讬专 诪注谞讬谉 讛砖讟专 砖谞诪爪讗转 砖讬讟讛 讝讜 转讞诇转 注谞讬谉 诇讬转讗 讚讞讝专转 注谞讬谉 讛砖讟专 讘砖讬讟讛 讗讞专讜谞讛 讚拽讗诪专讬谞谉 讗讞专讜谞讛 讛住诪讜讻讛 诇注讚讬诐 拽讗诪专. 讜讛讬讻讗 讚诇讗 讛讞讝讬专 诪注谞讬讬谞讜 砖诇 砖讟专 讘砖讬讟讛 讗讞专讜谞讛 讜讛专讞讬拽讜 讛注讚讬诐 砖讬讟讛 讗讞转 讬砖 讗讜诪专讬诐 砖诇诪讚讬谉 诪砖讬讟讛 讗讞专讜谞讛 讚诇讬讻讗 诇诪讬讞砖 砖诪讗 讝讬讬祝 砖讬讟讛 讗讞专讜谞讛 讚讛讗 讜讚讗讬 诇讗 讛专讞讬拽讜 讛注讚讬诐 砖谞讬 砖讬讟讬诐 讻讬讜谉 讚诪驻住讬诇 砖讟专讗 讘讛专讞拽转 砖谞讬 砖讬讟讬诐. 讜讚注转 专"讬 讝"诇 谞讜讟讛 讚诇注讜诇诐 讗讬谉 诇诪讚讬谉 诪砖讬讟讛 讗讞专讜谞讛 讚讙讝专讬谞谉 讛讬讻讗 讚讛专讞讬拽讜 讗讟讜 诇讗 讛专讞讬拽讜. 讜讗讬谉 谞专讗讛 诇讚讞讜转 讚诇讗 诪拽专讬 砖讬讟讛 讗讞专讜谞讛 讻讬讜谉 砖讬砖 专讬讜讞 转讞转讬讛. 讜讛讬讻讗 讚砖诇讬诐 砖讟专讗 讘讗诪爪注 砖讬讟讛 讗讬谉 诇注讚讬诐 诇讛专讞讬拽 讞转讬诪转诐 讗诇讗 讗讜转讛 讞爪讬 砖讬讟讛 讜讗讬谉 诇讛诐 诇讛专讞讬拽 注讜讚 砖讬讟讛 讗讞专转 诪诇讘讚 讗讜转讜 讞爪讬 砖讬讟讛 诇驻讬 砖讝讛 讘讻诇诇 讛专讞讬拽 砖谞讬 砖讬讟讬诐 诪谉 讛讻转讘 驻住讜诇 讻讬 砖谞讬 砖讬讟讬诐 专讜讞讘 砖谞讬 砖讬讟讬诐 讜讗诐 讬专讞讬拽 讞爪讬 讛砖讬讟讛 讜讗讞专 讻讱 砖讬讟讛 讗讞专讛 谞诪爪讗 砖讛专讞讬拽 专讜讞讘 砖谞讬 砖讬讟讬诐 讻谞讙讚 讞爪讬 讛砖讬讟讛. 讜讛讗讬讚谞讗 讚谞讛讬讙 注诇诪讗 诇拽讬讬诐 诪讞拽讬谉 讜转诇讜讬讜转 讘砖讬讟讛 讗讞专讜谞讛 讜诇诪讚讬谉 诪诪谞讛 讗祝 注诇 驻讬 砖讗讬谞讜 诪讞讝讬专 诪注谞讬讬谞讜 讻讜' 讬砖 谞讜转谞讬诐 讟注诐 诇讚讘专 诪砖讜诐 讚讻转讘讬谞谉 讘住讜祝 讛砖讟专 砖专讬专 讜拽讬讬诐 讜讛讜爪专讻讜 诇讜诪专 讘注讘讜专 讝讛 讚诇驻讜诐 诪谞讛讙讗 驻住诇讬谞谉 诇讻诇 砖讟专 砖讗讬谉 讻转讜讘 讘讜 砖专讬专 讜拽讬讬诐 砖讗诇诪诇讗 讗讬谉 驻讜住诇讬诐 讗讜转讜 讛讬讛 诇谞讜 诇讞讜砖 讚讬诇诪讗 讗讬转专诪讬 砖诇讗 讻转讘讜 砖诐 砖专讬专 讜拽讬讬诐 讜讛专讞讬拽讜 讛注讚讬诐 砖讬讟讛 讗讞转 讜讝讛 讝讬讬祝 讘讗讜转讛 砖讬讟讛 讜讻转讘 讘住讜驻讛 砖专讬专 讜拽讬讬诐 讗讘诇 注讻砖讬讜 砖驻讜住诇讬诐 讗讜转讜 讻砖讗讬谉 讻转讜讘 讘讜 砖专讬专 讜拽讬讬诐 讞讝拽讛 砖诇讗 讞转诪讜 讛注讚讬诐 注讚 砖谞讻转讘 砖诐 砖专讬专 讜拽讬讬诐 讜讗诐 诇讗讞专 砖讻转讜讘 讘砖讟专 砖专讬专 讜拽讬讬诐 拽讬讬诪讜 讘砖讬讟讛 砖诇诪讟讛 诪讞拽讬谉 讜转诇讜讬讜转 讗祝 注诇 驻讬 砖讞讝专讜 讜讻转讘讜 砖专讬专 讜拽讬讬诐 讗讬谉 诇诪讚讬谉 诪砖讬讟讛 讗讞专讜谞讛 讚讛讗 讗讬讻讗 诇诪讬讞砖 砖诪讗 诪讻讬讜谉 砖谞讻转讘 讘砖讟专 砖专讬专 讜拽讬讬诐 讛注诇讬讜谉 讜讛注讚讬诐 讛专讞讬拽讜 砖讬讟讛 讝讛 讝讬讬祝 讘讗讜转讛 砖讬讟讛 拽讬讜诐 诪讞拽讬谉 讜转诇讜讬讜转 讜讻转讘 讘住讜祝 讛拽讬讜诐 砖专讬专 讜拽讬讬诐 砖谞讬转. 讜诇讚注转 讛讗讜诪专讬诐 讛讬讻讗 讚诇讗 讛讞讝讬专 诪注谞讬讬谞讜 砖诇 砖讟专 讻讬讜谉 砖讗讬谉 诇诪讚讬谉 诪砖讬讟讛 讗讞专讜谞讛 讻讜诇讬 砖讟专讗 谞诪讬 驻住讬诇 讗祝 讘讝讛 (讻讬讜谉) 讻诪讜 砖讗讬谉 诇诪讚讬谉 诪砖讬讟讛 讗讞专讜谞讛 讗转专 砖谞讻转讘 砖专讬专 讜拽讬讬诐 讻讜诇讬 砖讟专讗 谞诪讬 驻住诇讬谞谉 砖讗讬谉 注诇讬讜 转讜专转 砖讟专 讻讬讜谉 砖讗讬谉 诇诪讚讬诐 诪讻讜诇讜. 讜讚讘专讬诐 注诇讬讜 讗讬谞诐 诪转拽讘诇讬诐 砖讗诐 转诪爪讗 诇讜诪专 诪谞讛讙 诪讘讟诇 讛诇讻讛 讜谞讻砖讬专 砖讟专 砖诇讗 讛讞讝讬专 讘讜 讘砖讬讟讛 讗讞专讜谞讛 诪讻诇 诪拽讜诐 讗讬谉 讘讬谞讬谞讜 诪谞讛讙 诇讘讟诇 砖讟专 砖讗讬谉 讘讜 砖专讬专 讜拽讬讬诐 砖诇讗 诪讚讬谉 讛讛诇讻讛 讻讚讬 砖讬讛讗 讛诪谞讛讙 讬驻讛 砖诇诪讚讬谉 诪砖讬讟讛 讗讞专讜谞讛 讻讬 讗讬谉 讘讝讛 讛砖讟专 讟注诐 诇驻住讜诇 讜讗讬谉 讘讜 专讬注讜转 讜砖讜诐 讞砖砖 讝讬讜祝. 讗讱 谞专讗讛 诇讬 砖讬砖 诇驻住讜诇 讗诐 讛专讞讬拽讜 讛注讚讬诐 砖讬讟讛 讗讞转 讜诇讗 谞讻转讘 砖诐 砖专讬专 讜拽讬讬诐 讚讛讗 讗转讬 诇讬讚讬 讝讬讜祝 砖诪讗 讬讝讬讬祝 讝讛 讘讗讜转讛 砖讬讟讛 讜讬讻转讜讘 讘住讜驻讛 砖专讬专 讜拽讬讬诐 讜谞诇诪讜讚 讛讬诪谞讛 砖讛专讬 谞讛讙讜 诇诇诪讜讚 诪砖讬讟讛 讗讞专讜谞讛 讘砖讟专 砖讻转讜讘 讘讜 砖专讬专 讜拽讬讬诐 讘住讜祝. 讜诪注转讛 谞转讬讬砖讘 讛诪谞讛讙 砖讗讬谉 诇讞讜砖 讘砖讟专 砖讻转讜讘 讘讜 砖专讬专 讜拽讬讬诐 砖诪讗 讛专讞讬拽讜 讛注讚讬诐 讜诇讗 谞讻转讘 砖诐 砖专讬专 讜拽讬讬诐 讜讝讛 讝讬讬祝 砖讬讟讛 讗讞专讜谞讛 讜讻转讘 讘讛 砖专讬专 讜拽讬讬诐 砖讛专讬 讛注讚讬诐 诇讗 讛讬讜 诪专讞讬拽讬诐 讗诐 诇讗 讛讬讛 讻转讜讘 讘讜 砖讬讬专 讜拽讬讬诐 诇驻讬 砖讛讬讛 讛砖讟专 谞驻住诇 讘讛专讞拽转诐 诪讬讛讜 砖讟专 砖讗讬谉 讘讜 砖专讬专 讜拽讬讬诐 讗讬谉 诇诪讚讬谉 诪砖讬讟讛 讗讞专讜谞讛 砖讘讜 讜讗讬谉 讝讜 转拽谞讛 讞讚砖讛 砖讛专讬 诪讚讬谉 讛转诇诪讜讚 讗讬谉 诇诪讚讬谉 诪砖讬讟讛 讗讞专讜谞讛. 讜诇驻讬 诪讛 砖讻转讘谞讜~ 砖讗讬谉 诇诪讚讬谉 诪砖讬讟讛 讗讞专讜谞讛 讗驻讬诇讜 讘诪拽讜诐 砖讛专讞讬拽讜 讛注讚讬诐 砖讬讟讛 讗讞转 讚诇讗 驻诇讜讙 专讘谞谉 讘砖讬讟讛 讗讞专讜谞讛 讬砖 讟注诐 讙讚讜诇 诇诇诪讜讚 讚砖讬讟讛 讗讞专讜谞讛 讻砖谞讻转讘 砖诐 砖专讬专 讜拽讬讬诐 砖讗讬谉 诇讞讜砖 砖诪讗 讛专讞讬拽讜 讛注讚讬诐 砖谞讬 砖讬讟讬诐 讻讬讜谉 砖讗诐 讛专讞讬拽讜 讛讬讛 讛砖讟专 驻住讜诇 讜谞专讗讛 诇讬 讻讬 讝讛 砖诇讗 转拽谞讜 讞讻诪讬 讛转诇诪讜讚 诇讻转讜讘 砖专讬专 讜拽讬讬诐 讘驻砖讜讟 诪砖讜诐 讚讝诪谞讬谉 砖讛讜诇讻讬诐 诇讛讜住讬祝 注诇 讛砖讟专 讻诇 讝诪谉 砖诇讗 讞转诪讜 讛注讚讬诐 讗讜 诇拽讬讬诐 诪讞拽讬谉 讜转诇讜讬讜转 砖砖讻讞讜 诇拽讬讬诐 拽讜讚诐 讻转讬讘转 砖专讬专 讜拽讬讬诐 诇驻讬讻讱 转拽谞讜 砖讬讞讝讜专 诪注谞讬讬谞讜 砖诇 砖讟专 讘砖讬讟讛 讗讞专讜谞讛 砖讗诐 讬讜住讬驻讜 注诇 讛砖讟专 砖讬讟讛 讗讞转 讗讞专 砖谞砖诇诐 讬讞讝讬专 注讜讚 砖谞讬转 诪注谞讬讬谞讜 砖诇 砖讟专 讘砖讬讟讛 讗讞专转 讜谞诇诪讜讚 诪讛转讜住驻讜转 讗讘诇 讘诪拽讜砖专 转拽谞讜 砖专讬专 讜拽讬讬诐 砖讗讬谉 诇转拽谉 砖讜诐 转拽谞讛 讻讚讬 砖讬讜讻诇 诇讛讜住讬祝 讘讜 讗讞专 砖谞砖诇诐 砖讗诐 讻谉 诇注讜诇诐 讬讝讬讬祝 讜讬讜住讬祝 讻讬讜谉 砖注讚讬讜 诪讗讞专讬讜 讜讛转拽谞讛 讛讬驻讛 讘讝讛 诇讛砖诇讬诐 拽讬讜诐 诪讞拽讬谉 讜转诇讜讬讜转 讘讗诪爪注 砖讬讟讛 讜讬讞转诪讜 讛注讚讬诐 讘讗讜转讛 砖讬讟讛 讚讛砖转讗 讜讚讗讬 诇诪讚讬谉 诪砖讬讟讛 讗讞专讜谞讛 砖讗讬谉 诇讞讜砖 砖诪讗 讛注讚讬诐 讛谞讬讞讜 讞爪讬 砖讬讟讛 讜讞转诪讜 讘讞爪讬 讗讞专讜谉 讻讬 讗讬谉 诇讛诐 诇注讚讬诐 诇讛专讞讬拽 讞爪讬 砖讬讟讛 讜诇讞转讜诐 讘讞爪讬 讛讗讞专讜谉 讚讬诇诪讗 诪讝讬讬祝 讜讻转讘 诪讗讬 讚讘注讬 讘讗讜转讛 讞爪讬 砖讬讟讛 讜讛讜讛 诇讬讛 砖讟专 讛讘讗 讛讜讗 讜注讚讬讜 讘砖讬讟讛 讗讞转 讚讻砖专. 讘专诐 诪讬讘注讬 诇谉 诇讘专讜专讬 讗诐 爪专讬讻讬诐 讛注讚讬诐 诇讞转讜诐 砖谞讬讛诐 讘讗讜转讛 讞爪讬 砖讬讟讛 讚诇讗 诪讻砖专讬谞谉 砖讟专 讛讘讗 讛讜讗 讜注讚讬讜 讘砖讬讟讛 讗讞转 讗诇讗 讘砖砖谞讬 注讚讬讜 讘砖讬讟讛 讗讞转 讜讛讻讬 诪砖诪注 诇砖讜谉 讛讜讗 讜注讚讬讜 讗讜 讚讬诇诪讗 讗驻讬诇讜 注讚 讗讞讚 讘讞爪讬 砖讬讟讛 讜注讚 砖谞讬 讘砖讬讟讛 讗讞专转 诇诪讚讬谉 诪砖讬讟讛 讗讞专讜谞讛 讜讚讬讬拽讬 谞诪讬 讛讗 讚讗诪专讬谞谉 砖讟专 讛讘讗 讘砖讬讟讛 讗讞转 讜注讚讬讜 讘砖讬讟讛 讗讞专转 驻住讜诇 讚讜拽讗 砖谞讬 注讚讬讜 讘砖讬讟讛 讗讞专转 讗讘诇 注讚 讗讞讚 讘砖谞讬讛 讜注讚 讗讞讚 讘专讗砖讜谞讛 讻砖专 讜讛讟注诐 砖讗讬谉 诇讞讜砖 砖诪讗 讞爪讬 砖讬讟讛 讛专讞讬拽 讛注讚 诪谉 讛砖讟专 讜讝讬讬祝 砖诐 讚诇诪讛 讛讬讛 诪专讞讬拽 讞爪讬 砖讬讟讛 讘砖诇诪讗 讛讗 讚诪专讞拽讬 住讛讚讬 讘砖讬讟讛 讗讞转 诪谉 讛讻转讘 讻讚讬 砖诇讗 讬住诪讻讜 讞转讬诪转诐 诇讗讜转讬讜转 讛砖讟专 讗讘诇 讘讛专讞拽转 讞爪讬 砖讬讟讛 讗讬谉 转讜注诇转. 讘专诐 谞专讗讛 诇讬 讚讚讜拽讗 讛讜讗 讜砖谞讬 注讚讬讜 讘砖讬讟讛 讗讞转 诪讻砖专讬谞谉 讗讘诇 砖讟专 讛讘讗 讛讜讗 讜注讚 讗讞讚 讘砖讬讟讛 讗讞转 讜注讚 讛砖谞讬 讘砖讬讟讛 讗讞专转 驻住讜诇 讚讞讬讬砖讬谞谉 讚讬诇诪讗 讛专讞讬拽 讛注讚 讞爪讬 砖讬讟讛 讻讚讬 砖讬讞转讜诐 讞讘讬专讜 讘转讞讬诇转 砖讬讟讛 讗讞专转 转讞转 专讬讜讞 讞爪讬 讛砖讬讟讛 诇驻讬 砖讛讬讛 讞讘讬专讜 诪谉 讛专讙讬诇讬谉 诇讛专讞讬拽 讜诇讞转讜诐 讜讝讛 砖讞转诐 转讞诇讛 讘住讜祝 讛砖讟专 诪讗讜转诐 砖讗讬谞诐 专讙讬诇讬诐 诇讛专讞讬拽 讜讗讬谉 讞讜砖砖讬诐 诇住诪讬讻转 讞转讬诪转诐 诇讗讜转讬讜转 讛砖讟专 讜讙诐 诇讗 专爪讛 讞讘讬专讜 诇讞转讜诐 转讞转 讞转讬诪转讜 讘住讜祝 讛砖讟专 讜诇讛谞讬讞 讘转讞诇转 讛砖讟专 讞诇拽 砖诇讗 讬讻转讜讘 砖诐 砖讝讛 讛注讚 讞讬讬讘 诇讜 诪谞讛 讜转谞谉 讛讜爪讬讗 注诇讬讜 讻转讘 讬讚讜 讻讜'. 讜讻转讘 专讘讬谞讜 讬注拽讘 讝爪"诇 砖讛讚讘专 驻砖讜讟 讚砖讟专 讛讘讗 讛讜讗 讜砖谞讬 注讚讬讜 讘砖讬讟讛 讗讞转 讚讜拽讗 讛讻砖讬专讜 讻诪讜 砖讻转讘谞讜 讜诇注谞讬谉 讙讬讟讬谉 爪专讬讱 诇讬讝讛专 诇讻转讜讘 讜讚讬谉 讚讬 讬讛讜讬 诇讬讻讬 诪谞讗讬 住驻专 转专讜讻讬谉 诇诪注诇讛 诪砖讬讟讛 讗讞专讜谞讛. 讜讬砖 诪驻专砖讬诐 讻讬 注讻砖讬讜 砖谞讛讙讜 诇讻转讜讘 讘住讜祝 讛讙讟 讻讚转 诪砖讛 讜讬砖专讗诇 诇诪讚讬谉 讗驻讬诇讜 诪砖讬讟讛 讗讞专讜谞讛 讜讬讻讜诇 诇讻转讜讘 住驻专 转专讜讻讬谉 讗祝 讘砖讬讟讛 讗讞专讜谞讛 讻讜'. 讜诇讗 谞讛讬专讗 砖讛专讬 讘讬诪讬 讞讻诪讬 讛转诇诪讜讚 讛讬讜 讻讜转讘讬诐 讘讙讟 讻讚转 诪砖讛 讜讬砖专讗诇 讻讜' 讻讻转讜讘 讘转讜住驻讜转. 注诇讬讜转.

讘讗"讚 讻讬讜谉 砖讗讬谉 讬讜讻诇 诇讝讬讬祝 诪讚讻专 讚讻讬专讬 诪讬讛讜 诪爪讬谞谉 诇诪讬诪专 讚讗祝 诇专"讬 驻专讬讱 讜诇讗 讛讻砖讬专 专"讬 讗驻讬' 讻讜' 注讻"诇 诪转讜住驻讜转 讬砖谞讬诐 讻爪"诇:

专砖"砖

转讚"讛 讜爪专讬讱. 讜驻专讬讱 注诇讛 讜讛讗 讘注讬谞谉 讻转讘 砖讗"讬 诇讝讬讬祝 讻讜'. 讻爪"诇:

转讜住' 讚"讛 诇驻讬. 讜诇状讙 讗转 讛诪讜砖诇 注诐 讛砖诐 讻讜'. 谞"讘 讛讗 谞诪讬 讙专住讬谞谉 诇讛 讛转诐 讘转砖讜讘转 驻专讜砖讬诐. 讗讘诇 讜讚讗讬 讙专住讬谞谉 讘专讬砖讗 讘砖讗诇转 爪讚讜拽讬诐 讗转 讛诪讜砖诇 注诐 诪砖讛:






image1.png
e 9T WNSE




